recursal/SuperWikiNEXT-32B huggingface dataset:
卡啡古賓島嘅航空圖，喺2008年9月29號影。
**卡啡古賓島**（粵拼：kaa1 fe1 gu2 ban1 dou2；丹麥文：**Kaffeklubben Ø**；格陵蘭文：**Inuit Qeqertaat**），英文地區啲人重可以嗌佢係**咖啡會島**（gaa3 fe1 wui5 dou2；英文：**Coffee Club Island**）；佢係格陵蘭島最北邊嘅其中一個細嘅島仔，佢既係家陣地球最北邊嘅陸地，又係距離北極點最近嘅陸地。呢個島嘅最北邊距離北極點有711公里。呢個島喺1921年俾丹麥嘅探險家——羅治確率先入咗呢個島探險而攞咗咖啡館嚟做名嘅。

喺未發現呢個島之前，啲人成日話距離北極點最近嘅陸地係摩利斯遮宿角。

敘述
--

呢個島喺地球嘅83°40′00″N 29°50′00″W﻿ / ﻿83.66667°N 29.83333°W﻿ / 83.66667; -29.83333座標: 83°40′00″N 29°50′00″W﻿ / ﻿83.66667°N 29.83333°W﻿ / 83.66667; -29.83333，喺摩利斯遮宿角嘅東北邊37公里嗰邊，比治文角嘅西邊，格陵蘭島北邊嘅海灘度嘅中軸線稍微偏東邊啲嘅位。佢有大概700米長， 最闊嗰度有300米闊；而呢個島入面有座山仔，不過佢最高嘅海拔凈係得30米到。

發現
--

羅拔比亞利係第一位發現咗卡啡古賓島嘅人
呢個島雖然係最先俾美國探險家——羅拔比亞利，喺1900年嗰陣發現咗呢個島，但嗰時佢重未入過所謂發現咗嘅島嚟搞探險嘅。直到1921年，有位丹麥嘅探險家——羅治確，就率先入咗呢個島嗰度搞探險。而改名方面，羅治確就用咗哥本哈根市入面嘅所謂某間「咖啡館」（丹麥文：kaffe klub；而家係哥洛茲克博物館（丹麥文：Geologisk Museum））呢個詞嚟安咗個島名。

喺1969年，有位加拿大嘅探險隊嚟咗呢個島嘅最北邊喥咗下同摩利斯遮宿角嘅距離，發現咗佢喺摩利斯遮宿角以北嘅750米嗰邊。之後重話咗呢個係地球最北邊嘅陸地位。

即使係噉，嗰邊重發現咗有好多個礫石島響度。尤其係烏達島，雖然話呢度究竟係烏達崖定係第啲礫石島響度，一直都拗咗好耐（因為佢哋好少俾探險隊記低），但係佢成日俾冰原吞噬或移位、甚至俾北冰洋啲海水沉咗落去都有。根據丹麥地測學研究所話嘅測量結果（重未承認嘅），重有個未改名嘅兩個島喺卡啡古賓島嘅北邊。

植物
--

雖然話卡啡古賓島嘅環境比較惡劣，但係都重有啲植物喺呢度生過出嚟。唔係凈得啲苔蘚、苔鋼同地衣響度，重有挪威虎耳草同北極罌粟呢啲花卉植物喺呢度出現過

睇埋
--

* ATOW1996：話可能係地球上最北邊嘅陸地
* 83-42：話可能係地球上最有可能嘅最北邊陸地

註
-

1. 1 2  Funder, S. V. E. N. D.; Larsen, O. (Nov 15, 1982). "Implications of volcanic erratics in Quaternary deposits of North Greenland" (PDF). *Bulletin of the Geological Society of Denmark*. **31**: 57–61. ISSN 0011-6297. 喺August 23, 2014搵到.
2. ↑  Arctic Thule. "Kaffeklubben – Top of the World?". 原著喺2016年12月30號歸檔. 喺25 October 2013搵到.
3. ↑
4. ↑  Fitting Radio Transmitters on skuasrtert - July 2 互聯網檔案館嘅歸檔，歸檔日期2014年8月26號，. Pax Arctica
原生論認定民族喺至古以來已有嘅自然現象。

原生論嘅起源可以追溯到德國浪漫主義，尤其係約翰·戈特利普·費希特與及赫爾德（en:Johann Gottfried Herder）。費希特喺《對德意志民族嘅演講》講到「德國民族以共同嘅語言同埋思考方式統一」，佢認為語文是民族嘅決定性特徵。赫爾德認為語文同埋思考模式係同義詞，而且既然每個社群都有自己嘅文字，所以每個社群都有唔同嘅思考模式。咁樣社群可以就維持穩定嘅自然形態。

原生論唔一定只以語文或文化作為認定「民族身份」的記認，仲有（但唔限於）：

* 宗教信仰 (例如回教)
* 世系或血統 (例如炎黃子孫)
* 地域
* 習俗

二次世界大戰後，原生論被發現無法有效定義民族嗰本質，因此大多數研究民族主義嘅學者都視民族為科技(特別是大眾傳媒)與現代政治所建構。另外有小部分學者改為追求群族象徵論。

睇書
--

* Nationalism 編者: John Hutchinson 與 Anthony D Smith, ISBN 0-19-289260-6

睇埋
--

* 民族主義
* 血統主義
* 社會建構主義
* 群族衝突

參攷
--

**版Template:Reflist/styles.css無内容。**

1. ↑  Addresses to the German Nation (1808)

|  |  |
| --- | --- |
| Stub icon | 呢篇**原生論**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**超級金球獎**（法文：**Super Ballon d'Or**）係足球雜誌《法國足球》設立嘅獎項，頒贈畀近三十年最佳職業足球員。目前只係喺1989年頒v。

呢個獎項嘅得獎者係由觀眾讀者、《法國足球》評委小組同埋前金球獎得主投票選出。由於當時（1989年）剩係得歐洲藉球員有資格競逐金球獎，因此比利同馬勒當拿等非歐洲藉球員都唔會入選。

迪史提芬奴贏得嘅兩個金球獎（1957年同1959年）同埋超級金球獎座。
一直以嚟，1989年超級金球獎獎座都放喺皇家馬德里主場班拿貝球場展出。直至2021年，迪史提芬奴嘅後代拍賣咗佢嘅遺物。個獎座成為其中一件物品以187,500英鎊價錢賣畀一位匿名買家，目前位置不明。

歷屆得主
----

超級金球獎| 年份 | 排名 | 球員 |
| --- | --- | --- |
| **1989** | **獲獎** | 西班牙 迪史提芬奴 |
| 亞 | 荷蘭 祖漢·告魯夫 |
| 季 | 法國 柏天尼 |

參考
--

* 金球獎

資料來源
----

1. ↑  "On this day, Di Stéfano won the Super Ballon dOr | Real Madrid CF" (英文). 喺21 December 2022搵到.
2. ↑  Adán, David. "Will Messi win the Super Ballon d'Or in 2029?". *Diario AS*. 喺2023-01-06搵到.
3. ↑  "Real Madrid's Di Stefano 1m Pound Auction Begins". *The Times of India*. 23 August 2021. 喺2023-01-06搵到.
4. ↑  "The Super Ballon d'Or, the most prestigious and rare award only ONE player has ever won". *SPORTbible* (英文). 喺2023-02-14搵到.
**木戶幸一**（粵拼：muk6 wu6 hang6 jat1；日文：**木戸 幸一**きど こういち(Kido Kōichi)；1889年7月18號—1977年4月6號），日本昭和時期官僚、政治人。爵位係侯爵。曾經做過內大臣、文部大臣、厚生大臣同內務大臣，亦係貴族院議員。

佢係昭和天皇嘅親信之一。二戰中期，當時係內大臣嘅木戶提名好戰嘅東條英機出任首相，因而同二戰扯上關係。日本投降之後，佢畀GHQ以甲級戰犯罪名拉咗，開頭畀人判終身監禁，1955年畀人假釋釋放。

生平
--

### 早年

木戶幸一1889年7月18號響東京府東京市赤坂區新坂町六二（即依家東京都港區）出世。老豆木戶孝正，原本姓「來原」，老豆阿媽分別係長州藩士來原良藏（幸一阿爺）同木戶治子（木戶孝允細妹・幸一阿嫲）。但由於木戶孝允冇仔得個女，要男人嚟繼承家督，所以就搵嚟外甥孝正做佢契仔；又將大女好子嫁畀孝正。

後嚟好子早死，孝正續娶，生咗三個仔女，其中大仔就係幸一；下有細佬和田小六、細妹八重子。

佢讀過學習院高等科，後嚟畢業於京都帝國大學法科大學政治學科（即依家京都大學法學部）。1917年老豆病死，作為大仔嘅木戶幸一繼承家督，成為侯爵，出任貴族院議員。1927年，以近衛文麿帶頭嘅人唔滿意研究會，於是另外成立火曜會，其中就有木戶幸一。

畢業之後，佢響農商務省做官僚，出任過水產局事務官、工務局工務課長、同會計課長、産業合理局部長。後嚟農商務省分拆成農林省同商工省，木戶揀左過檔到商工省。佢響商工省都做左好耐，做過臨時産業合理局第一部長兼第二部長。

直至1930年，經昔日老友・兼小學師兄近衛文麿提拔，佢唔再撈商工省，轉為做內大臣府秘書官長。

### 政治生涯

1930年出任內大臣府秘書官長。

1936年2月爆發二二六事件，皇道派發動政變失敗，當時木戶聯同統制派嘅東條英機、杉山元處理呢次事件，得到昭和天皇賞識。由此開始，木戶成為天皇嘅親信之一，亦開始參加中央政治。

自1937年起，佢先後出任文部大臣、厚生大臣、內務大臣，1938年期間係同時兼任厚生大臣同文部大臣。任內佢決定歸還1940年夏季奧林匹克運動會嘅主辦權。

1940年，佢出任內大臣。由於佢奉行官僚主義，深得天皇信賴。當時昭和天皇嘅左右有三個：木戶、前首相西園寺公望、前內大臣牧野伸顯。

1941年，因為外交失敗，近衛文麿被迫辭職，下任首相係邊個成為問題。其中牧野年事已高，西園寺決定唔參加首相提名，所以揀邊個提名嘅重任落到木戶幸一身上。

近衛文麿提名東久邇宮稔彥王為下任首相。呢個決定惹嚟唔少人反對；一，稔彥王主張同美國和平談判，唔符合軍國主義；二，佢身為皇室成員，一旦戰爭擴大，皇室要負上好大責任。響昭和天皇同眾多元老嘅反對下，最終首相侯選人得海軍出身嘅及川古志郎，同陸軍出身嘅東條英機。

響同月17號嘅重臣會議上，林銑十郎要求畀稔彥王做首相，之後若槻禮次郎認為東條太好戰、畀外國人印象好差，反對由軍人出任。呢幾個提議一一畀木戶否決。最後，佢以「不入虎穴，焉得虎子」做理由，提名強硬嘅東條英機為下任首相。第二日，東條正式上任。

響二戰初期，木戶全力支持東條英機，甚至響駐兵問題上反對撤軍；但響後期，戰局開始對日本不利，主和派嘅聲音越嚟越大，木戶亦參加埋終戰工作。同時，佢同其他元老恁冧咗東條內閣。

### 戰後

響審判上，木戶響度進行答辯
東京審判期間嘅木戶
1945年8月日本正式投降，二戰玩完。盟軍正式進駐日本，開始追究有份推動二戰嘅政治人。同年11月，佢畀遠東國際軍事法庭以「甲級戰犯」罪名拉咗。

響審判上，木戶身為天皇嘅親信，為咗證明同天皇無關，佢承認自己嘅罪行，仲交上自己份日記（《木戶日記》）做證明。佢表示「唔隱瞞，唔驚」，話自己有份處理終戰工作，幫天皇頒佈終戰詔書，佢係反戰、唔應該要拉佢。但法官Arthur Comyns Carr並唔接納佢嘅「無罪論」，認為如果天皇真係反戰，咁木戶身為左右手嘅當然係跟老細做嘢、一齊反戰。佢嘅證詞證明唔到天皇係清白（反而係東條英機嘅證詞證明天皇唔關事）。另外，其他軍人同政治人亦對木戶嘅「無罪論」好嬲，其中武藤章、佐藤賢了響前往巢鴨監獄服刑嗰陣更加批評佢係「厚顔無恥、混帳東西」。

最後，由十一個法官組成嘅審判團入面經五票賛成、六票反對下，木戶唔使死刑。後嚟判佢終身監禁，響巢鴨監獄服刑。

木戶響盬獄入面曾經勸天皇退位，話：「呢次戰敗，無論點樣陛下（天皇）都有一定嘅責任......將美國同其他國家嘅諗法置之於外，服從真理再去做事先係啱嘅。」但係唔知天皇係受到乜嘢影響，佢響後嚟嘅致詞入面完全冇提退位同道歉，木戶表示「好失望」。

1955年，木戶因為身體嘅原因，得到咗假釋嘅機會。佢宣佈退出政界，先係去大磯歸隱；後嚟搬去青山。1969年響佢生日嗰陣，天皇賜杖畀佢。

1977年，因為肝硬化，木戶響宮內廳醫院走咗，終年87歲。之後畀人葬響東京都府中市多磨町嘅多磨靈園。

榮譽
--

* 1915年（大正4年）8月10號 ー正五位
* 1931年（昭和6年）5月1號ー帝都復興紀念章
* 1937年（昭和12年）11月1號ー正三位
* 1940年（昭和15年）6月1號ー正三位勲二等
* 1941年（昭和16年）8月15號ー從二位
* 1942年（昭和17年）9月8號ー勲一等瑞寶章

屋企
--

* 阿爺：來原良藏
* 阿公：山尾庸三
* 契阿爺：木戶孝允
* 老豆：木戶孝正
* 阿媽：壽榮子
* 老婆：木戶ツル（前台灣總督兒玉源太郎個女）
* 大仔：木戶孝澄
* 二仔：木戶孝彥
* 大女：井上和子
* 長孫：濱本松子
* 曾孫：木戶寬孝

註
-

1. ↑  呢度係指皇帝頒個手杖畀佢，以示榮寵。

攷
-

1. 1 2 3  〈法廷証第112号: [木戸幸一關スル人事局履歴書] - 国立国会図書館デジタルコレクション〉. *dl.ndl.go.jp* (日文). 喺2021-09-22搵到.
2. 1 2  精選書摘 (2018-08-10). 〈《昭和天皇與戰爭世紀》：日本無條件投降，但該如何處置天皇？〉. 《The News Lens 關鍵評論網》 (中文). 喺2021-09-22搵到.
3. ↑  自由時報電子報 (2018-11-21). 〈政治的日常》太平洋戰爭和東條內閣興衰史（一）：東條英機組閣 - 自由評論網〉. 《自由時報電子報》. 喺2021-09-22搵到.

|  |  |
| --- | --- |
|  | 呢篇同日本人相關係楔位文。歡迎幫維基百科擴寫佢。睇 • 論 • 改 • 歷 |
香港雙層電車
**有軌電車**（粵拼：jau5 gwai2 din6 ce1；英文：tram 或 streetcar，香港簡稱**電車**，北美叫**街車**）係一種行軌道嘅交通工具，輕過火車。通常係市區裏面行，或者連住唔同嘅村落，市鎮。電車同火車唔同嘅地方係佢通常起響街上面，有時會預一啲綫畀佢專用。唔少電車綫都冇站台，有時行過街就係。用噉嘅設計，條街路就可以同時容得落電車、行人、同其他車一齊用。

有軌電車主要有兩種嘅供電方式，一種係車頂電纜通過接觸集電弓/集電桿供電，另一種係第三軌供電。早期嘅電車有試過用動物或者內燃機車做動力，但係今日已經好少見。

歷史
--

奧地利維也納嘅有軌電車系統係現存規模最大、重運作緊嘅有軌電車系統。
1908年3月5號上海第一部有軌電車到達外灘廣東路終點站嘅場景
天津濱海新區嘅Translohr膠輪導向電車
第一條用於客運嘅路面有軌車，係1807年喺英國啟用嘅公共馬車（Omnibus）。1828年，美國馬里蘭州巴爾的摩修建咗第一條有軌馬車綫路，之後紐約同新奧爾良分別喺1832年同1834年開通咗類似嘅綫路。1873年，三藩市起咗條有軌車綫路，不過係用鋼纜拉住部車行，所以嚴格來講唔算係電車。同一時期，喺一啲城市道，出現咗用小型窄軌蒸汽機車牽引嘅市內有軌交通。

1879年，德國工程師西門子（Ernst W. von Siemens）喺柏林工業展上面首先嘗試用電力帶動軌道車輛。之後俄國嘅聖彼得堡、加拿大嘅多倫多都試過開通有軌電車嘅商業運營。匈牙利嘅布達佩斯喺1887年建立咗第一個有軌電車系統。1888年，美國維珍尼亞州嘅列治文亦都開通咗有軌電車。

中國最早嘅有軌電車，係1899年由德國西門子公司喺北京修建嘅、連接馬家堡火車站同永定門嘅有軌電車。1904年，香港開通有軌電車，此後設有租界或成爲通商口岸嘅各個中國城市都相繼開通有軌電車。天津同上海嘅有軌電車先後喺1906年同1908年開通。之後，日本同俄國相繼喺大連、哈爾濱、長春、瀋陽等城市開通有軌電車綫路。北京嘅市內有軌電車喺1924年開通。1956－1958年，鞍山開通有軌電車。

有軌電車喺20世紀初風行一時。但自從1950年代起，私家車、巴士同其他路面交通逐漸普及，加上汽車生產商嘅推波助瀾，唔少有軌電車系統陸續停運、拆卸。有軌電車網絡喺北美、英國、西班牙等地幾乎完全消失，但係喺瑞士、德國、波蘭、奧地利、意大利、比利時、荷蘭、日本、千里達、泰國等國，有軌電車網絡重保養良好。

近年來，大眾開始知道私家車太多會引起空氣污染、汽油依賴、泊車難等種種問題。唔少政府因此改變原先過度依賴汽車嘅交通規劃。巴士由於同其他車共用路面，提唔到好高速度。而地鐵成本高，用喺市郊無實際。於是有軌電車嘅優點越來越明顯。從1970年代末起，部份無有軌電車嘅地方喺政府做過硏究之後，開始建造新嘅有軌電車線。好多重有有軌電車嘅城市亦增加線路，或者將原有系統現代化。

低地臺有軌電車喺1990年代出現。乘客上落低地臺有軌電車嘅時候唔使上落梯級，大大方便殘障人士搭車。

2001年，鞍山有軌電車停運。到此，中國重有舊時有軌電車嘅城市剩返大連同長春。2006年，天津濱海新區引入法國産嘅膠輪導向電車Translohr，用來運營天津開發區導軌電車一號線。部份媒體將伊種膠輪導向電車稱為有軌電車，但係膠輪導向電車嘅膠輪同軌道淨係起導向嘅作用，並無行駛同承重嘅功能，同真正意義上嘅有軌電車有本質嘅區別。2007年尾，大連駁通現有嘅兩條電車綫路。2009年，上海浦東新區亦都引入膠輪導軌電車。2012年3月，瀋陽有軌電車系統開工，8月投入運營，瀋陽消失咗近四十年嘅有軌電車，又返到市民嘅生活入邊。同一年，蘇州高新區開始興建蘇州高新區有軌電車，遞時會同蘇州現有嘅軌道交通接駁。另外，北京最近引入一種以第三軌供電，但保留咗集電桿嘅仿古式電車，從而喺形式上恢復咗部分「有軌電車」路綫作爲一種文化象徵來紀念。

2014年12月，廣州嘅海珠環島有軌電車試營運。

### 雙層有軌電車

目前全球只有三座城市嘅有軌電車系統重有雙層電車。依三座城市分別係香港、英國黑池同埃及亞歷山大港。其中香港電車更加係全球唯一全部採用雙層電車嘅系統。

有軌電車嘅優點
-------

大連嘅舊式有軌電車
* 一公里有軌電車線所需嘅投資通常只係一公里地下鐵路嘅三分之一，因此對於中型城市或者人口唔密集嘅地區來講，有軌電車係實用而廉價嘅選擇；
* 唔使挖掘地底隧道，車站唔需要高價環控設備，乘客上落車唔使行好遠；
* 有軌電車一般同汽車共用路權，唔使起架空路軌，慳街道空間；
* 因為有軌道引導，所以駕駛操作容易過無軌電車；
* 有軌電車以電力推動，車輛唔會排放廢氣。

有軌電車嘅缺點
-------

* 因為要設軌道同電網，建設成本高過無軌電車，對小型城市來講財政負擔幾重下；
* 受軌道同電網限制，行駛冇無軌電車咁靈活，
* 路軌佔用路面，其他路面交通通常要讓條行車線出來畀有軌電車；
* 速度同載客量都比唔上地鐵；
* 一部車發生意外可能會造成全線癱瘓。

參考
--

1. ↑  Jim Klein. *Taken for a Ride* (英文). PBS.

睇埋
--

* 無軌電車
* 香港電車
* 火車轆
**喇潑佗**（粵拼：laa6 put1 taa4；英文：Laputa），又或者叫**飛島國**，係著名英文奇幻小說《格列佛遊記》入便嘅一笪地方。

故仔
--

內文：格列佛遊記
《格列佛遊記》第三部就係講喇潑佗嘅。

由巨人國返咗屋企後幾個禮拜，林苗·加厘華又出海，今次係去東印度。加厘華坐嗰架船畀海盜騎劫，加厘華走得甩但漂流咗去荒島。

正當加厘華唔知點算好之際，佢見到頭上有一座島喺空中飄浮—呢座鳥係天空之城喇潑佗。喇潑佗人畀加厘華上島，加厘華就開始四圍行，探索喇潑佗。佢發現喇潑佗嘅男人好熱愛對理論知識嘅研究，尤其中意哲學同天文學，而且天空之城有極先進嘅科技，用咗磁力嘅原理令座島浮喺空中。加厘華一路喺喇潑佗學到好多嘢，而且仲受到唔錯嘅待遇，但係佢冇幾耐就開始覺悶，落咗去喇潑佗下面嘅一笪土地嗰度（喇潑佗會四圍飛嚟飛去，唔係喺固定一個地點飄）。

佢發現好多人都去過喇潑佗接受教育，但呢啲人冚唪唥都淨係識得做埋晒啲唔等使嘅研究，例如有其中一位教授就喺度談論點樣透過一個人「去完大便之後用邊隻手抆屁股」嚟評估佢係咪想謀反。

加厘華畀班無聊教授搞到好冇癮，就去咗隔離嘅巫島。佢受到巫島嘅首長招待，首長用巫術召喚歷史名人嘅靈魂嚟同加厘華講嘢。加厘華亦經過不死者嘅島，得知人有可能得到不死之身—但有不死之身嘅人係老咗都永遠唔會死，永遠要忍受年老帶嚟嘅病痛。最後，加厘華通過日本同荷蘭返英格蘭。

|  |  |  |  |  |
| --- | --- | --- | --- | --- |
| 

|  |
| --- |
| 插畫：流落荒島嘅加厘華向上望，見到喺空中飄浮嘅喇潑佗。 |
| 插畫：流落荒島嘅加厘華向上望，見到喺空中飄浮嘅喇潑佗。  |

|  |
| --- |
| 插畫：加厘華（右邊）同好有學識嘅喇潑佗人（左邊）傾偈。 |
| 插畫：加厘華（右邊）同好有學識嘅喇潑佗人（左邊）傾偈。  |

 |

名
-

**La puta** 查實源自西班牙話：

* **La** —陰性指定冠詞；
* **Puta** —用嚟鬧人嘅名詞，大致係**死八婆、妓女**噉嘅意思。

攷
-

1. ↑  引文："Another professor showed me a large paper of instructions for discovering plots and conspiracies against the government. He advised great statesmen to examine into the diet of all suspected persons; their times of eating; upon which side they lay in bed; with which hand they wipe their posteriors; take a strict view of their excrements, and, from the colour, the odour, the taste, the consistence, the crudeness or maturity of digestion, form a judgment of their thoughts and designs; because men are never so serious, thoughtful, and intent, as when they are at stool, which he found by frequent experiment; for, in such conjunctures, when he used, merely as a trial, to consider which was the best way of murdering the king, his ordure would have a tincture of green; but quite different, when he thought only of raising an insurrection, or burning the metropolis."
2. ↑  Puta.

拎
-

* 下一站：蒿亞腍島
* 天空之城
* 象牙塔
* 科學幻想
**邂逅**係指偶然相遇，邂逅出自《詩經·國風·鄭風》既《野有蔓草》「野有蔓草，零露殲兮；有美一人，清揚婉兮；邂逅相遇，適我願兮。野有蔓草，零露瀼瀼。有美一人，婉如清。邂逅相遇，與子偕臧」嗰句「邂逅相遇，適我願兮」同埋「邂逅相遇，與子偕臧」，意思係不期而遇真巧合，真係合我既心願，同埋不期而遇真巧合，同妳幽會兩心歡。

邂逅既意思有啲似偶遇，邂逅同偶遇唔同既地方係邂逅通常都有後續發展，而偶遇未必有。

邂逅是指兩個人，偶然既一次相遇，原意可以係舊友相逢，或者已經識識哋既人喺偶然既情況下相遇，依家可以係兩個陌生人既第一次見面。尤其係喺香港同埋受香港影響既粵語社群（例如東南亞同埋歐美），因為受到廣告（例如陽光檸檬茶廣告歌「如陽光伴我…」裏面既鄭伊健邂逅學生妹）、歌曲、電影、電視等既影響，「邂逅」好多時都係用喺兩個陌生人的偶遇。

1. ↑  Wang), 王淑蕙(Shu-Hui (2010-12-01). 〈日治時期臺灣「燈謎」對《詩經》的運用〉. 《高雄師大學報：人文與藝術類》 (29): 71–97. doi:10.7060/KNUJ-HA.201012.0071.
2. ↑  《香港中古廣告: 陽光檸檬茶 乜咁啱嘅(賴沅貞)1993》 (英文), 喺2023-11-22搵到
3. ↑  〈邂逅 歌詞 譚詠麟 ※ Mojim.com〉. *mojim.com*. 喺2023-11-22搵到.
一枝氣槍
**氣槍**（Airsoft gun）係一種槍，係靠空氣壓縮後暴脹推動子彈嘅槍。低能量嘅氣槍可以當玩具玩，而高能量嘅氣槍係有殺傷力。就算係低能量，都有可能會射傷眼。外表來睇，唔少氣槍都模仿靠火藥發射子彈嘅槍。

因為可以傷人，係軍火一類，所以私下氣槍唔係道道都可以玩。有啲地方立法係唔畀人用氣槍。

歷史
--

氣槍係古老嘅氣動技術嘅一個應用。最早嘅機械式氣槍嘅歷史可追溯至1580年，而家係瑞典斯德哥爾摩Livrustkammaren博物館珍藏。17世紀，.30～.51口徑嘅氣槍被使用喺狩獵中。呢啲氣槍使用氣泵來壓縮空氣，初速可達200-300m/s，亦被用喺軍事行動中。

現代嘅氣槍處於槍械管制法規嘅限制，通常動能較低，但亦有部份高動能氣槍用喺狩獵，初速通常可達330m/s，使用4.5mm鉛彈或球形金屬彈。氣槍精準度高，喺射擊比賽例如奧運會中被廣泛使用，10m係常見嘅比賽射程。

動力來源
----

氣槍嘅動力主要有三類：彈簧-活塞、氣動同埋二氧化碳，喺氣步槍同氣手槍上都有應用。

### 彈簧-活塞

彈簧-活塞氣槍嘅動力部分由活塞、氣缸同螺旋彈簧等組成。使用時通過壓動壓簧桿令彈簧壓縮，扣動扳機時壓縮後嘅彈簧被釋放，推動活塞喺氣缸中高速運動，並將氣缸中嘅氣體通過氣缸嘴迅速推出至槍膛，驅動彈丸前進。

呢種類型嘅氣槍槍口初速可達380m/s，超過標準聲速，但係由於鉛彈嘅空氣動力學外形導致佢速度受到激波嘅影響較為嚴重，會導致彈丸飛行穩定性下降。

### 氣動彈簧

原理與彈簧活塞類似，主要區別係用氣動彈簧取代螺旋彈簧。

### 壓縮空氣

呢種動力包括單次壓氣式，多次壓氣式同埋預充氣式。通常槍內有一個儲氣腔或者氣樽，利用槓桿活塞或者外部氣源為佢充氣。

* 單次壓氣式，通過一次壓動壓氣桿，就可以令儲氣腔中產生足夠嘅氣壓。
* 多次壓氣式，通過多次壓動壓氣桿，令儲氣腔中產生足夠嘅氣壓。
* 預充氣式，通過外部氣泵，氣樽等充氣裝置為槍內氣樽充氣。

### 二氧化碳

呢類型動力通常儲存喺12g壓縮二氧化碳氣樽之中，呢種氣樽通常係一次性使用，但亦有少量可充氣式二氧化碳氣樽應用喺彩彈槍。二氧化碳氣樽嘅優點係結構簡單並且唔需要釋壓安全閥，缺點係一次性使用，成本較高，而且工作氣壓低於預充氣（PCP）動力。

彈藥
--

### 鉛彈

呢種鉛彈嘅口徑一般為4.5mm或5.5/5.6mm，主要用喺氣步槍，成本昂貴但係精準度高。

### 球形彈

又叫BB彈，金屬材質嘅球形彈喺美國使用較為廣泛，通常係表面鍍銅或鍍鋅嘅鋼製圓球。口徑為4.5mm。塑料材質嘅球形彈直徑一般為6mm，用呢種子彈嘅氣槍通常被稱為軟氣槍。

口徑
--

氣槍嘅常見口徑有以下幾種：

* .177（4.5mm）：最常見嘅口徑，用喺國際射擊聯合會嘅比賽項目中，如奧運會。喺一定嘅氣槍槍口動能下，該口徑彈道最為扁平，有利於高準度度射擊。
* .20（5.0mm）：喺部份歐洲產氣槍中應用。
* .22（5.5mm和5.6mm）：常見於狩獵用氣槍。
* .25（6.35mm）：常見嘅最大口徑，一般用喺高動能氣步槍。
* .357：某啲Crosman公司出嘅氣槍用呢個口徑。

現代氣槍
----

氣槍生產商
-----

* AlienAirsoft
* ArmorerWorks
* ASPairsoftgun
* AYAirsoftGuns
* Defend
* E&LAirsoft
* GletcherAirsoft
* GSG
* HOGWARDS
* InokatsuGun
* LCT
* PPSAirsoft
* RealSword
* SEALS
* STGAirsoft
* Zeta-Lab
* ZhenYang
* Ares
* A&K
* APS
* AirsoftElectricGuns
* AirSport
* AGM
* ARMY
* BELL/SEIKO
* BlackHawk
* BISON
* CAAAirsoftDivison
* ClassicArmy
* CyberGun
* CROSMAN
* 司馬CYMA
* D-Boys
* DYTAC
* DoubleEagle
* DEEPFIRE
* eAiming
* EagleForce
* EC
* Echo1
* Galaxy
* G&D
* G&G
* Gas
* GHK
* G&P
* 金鷹GoldenEagle
* GoldArrows
* GS
* HexagonProduction
* HFC
* HK3
* IMAI
* LS(台灣)
* L&H
* 金弓(JG)
* JM
* JX
* KingArms
* KJWorks
* KOER
* K-Cube
* KSC
* KWA
* KWC
* KWG
* MAGPULPTS
* Marushin
* MARUKOSHI
* Maruzen
* Meister
* MINGUANG
* NOB
* Phoenix(台灣)
* RedFire
* RefineMuseumPiece
* Silverback
* SIIS
* StarkArms
* SAMURAI
* SOCOMGear
* 雪狼SnowWolf
* S&T
* STTITaiwan
* SY
* SRC
* TanakaWorks
* TERCEL雄鷹
* TokyoMarui
* Umarex
* WinGun(WG)
* VB
* VFC
* WE(偉益)
* WEIBAO
* WELL
* WesternArms
* XIONGSHI
典型嘅圖像用家介面選單
典型嘅類圖像全熒幕文字介面選單
傳統全熒幕文字介面選單例子（熒幕下半）
UCSD p-System 嘅典型單行選單（最頂嗰行）
**選單**（粵拼：syun2 daan1），日常口語通常直接借英文講 **menu**（粵拼：men1 niu4\*2），係互動式電腦用家介面嘅一部份，同用家互動嘅一種方法。呢種方法係將可以用嘅命令或者其他選項顯示晒出嚟，畀用家揀，等用家唔使吓吓都要死記住「要打乜嘢命令」或者「做乜嘢手勢」先可以令到電腦做嘢。

喺傳統嘅圖像用家介面，選單係重要控件之一。

呢種用家一睇就知有乜可以做嘅特性，喺設計上叫「可見承擔特質」。

基礎概念
----

內文：圖像用家介面
睇埋：人機互動
Menu 個諗頭好直接：將啲選項冚唪唥列晒出嚟，畀玩家用輸入裝置揀想要邊個選項。一部用命令行介面嘅機，可能會列出拃選項，再叫用家例如用鍵盤打想揀嗰個選項嘅冧把。廿一世紀初比較常見嘅圖像用家介面，就會顯示拃選擇嘅名同埋圖標，畀用家用踎士或者輕觸式熒幕等嘅架生嚟表達「想揀邊個選項」。

Menu 好多時會「分層」，即係揀咗一個選項之後，出現一個細啲嘅 menu 展示嗰個選項下仲有啲咩更加精細嘅選項（**子選單**），即係例如揀咗**上維基...** 之後仲有得再揀**上粵維**或者**上英維**呀噉。

遊戲應用
----

睇埋：遊戲迴圈
視像遊戲成日會用到 menu，通常係用於

* 遊戲開始前
* 暫停畫面

參見
--

* WIMP
* 下拉式
* 遊戲暫停
* （英文） PC 電子遊戲入便我哋最中意嘅主題畫面同主選單
* （英文） 點樣用 Pygame 整選單，講點樣用 Pygame 整選單。
* （英文） 點樣喺 2022 年用 Unity 整主選單，講點樣用 Unity 遊戲引擎整選單。

疏士
--

1. ↑  Kim, K. Jacko, J. & Salvendy, G. (2011). Menu design for computers and cell phones: Review and reappraisal. Intl. *Journal of Human-Computer Interaction*, 27(4), 383-404.
2. ↑  Hennion, Antoine; Levaux, Christophe (May 3, 2021). *Rethinking Music through Science and Technology Studies*. Routledge. p. 178
3. ↑  PC 電子遊戲入便我哋最中意嘅主題畫面同主選單 （英文）
4. ↑  UX / UI in Video Games - The Pause Menu. *Medium*.

註釋
--

1. ↑  一個 menu 嘅選項有 「**...**」通常表示個選項下有子選單。
2. ↑  不過子選單多得滯被指不利於用家體驗。
**何偉龍**（1956年6月21號—2014年1月7號）係香港演員、導演，亦係敎戲師傅。佢創立灣仔話劇團，曾任亞洲電視訓練學院及香港演藝學院戲劇講師。除咗演舞台劇，亦曾演過電視。當中較為人熟悉，係無綫電視處境喜劇《城市故事》，演蘇忠，「忠誠地產」老闆。

生平
--

### 行政

* 團劇團藝術及行政總監
* 灣仔劇團創辦人
* 灣仔劇團藝術及行政總監 (1987-1992、2006-2008）
* 香港話劇團助理藝術總監 (1992-2002）

教學
--

* 香港浸會大學校外進修院戲劇證書課程導師（1981-1994）
* 無綫電視藝員訓練班導師（1986-1991）
* 亞洲電視訓練學院電視藝員系導師（1991-1992）
* 香港話劇團「暑期戲劇營」課程設計及策劃（1993-2001）
* 灣仔劇團「劇壇新秀特訓營」課程設計及策劃（2001、2003、2006、2007）
* 團劇團「劇壇新秀特訓營」課程設計及策劃（2009、2010）

演出
--

* 香港話劇團全職演員（1979-1986），期間喺五十幾齣舞台劇中擔綱演出
* 無綫電視藝員（1986-1991），曾經憑《城市故事》中「蘇忠」一角膾炙人口
* 亞洲電視藝員（1991-1992），參與《開心主流派1991》演出

擔綱演出嘅作品眾多，包括：灣仔劇團《情比哥堅》之蘇鏗、《聊齋新誌》之孫潛、《再見女郎》之Elliot Garfield、《第二把交椅之瘋癲戲子》之馬俊龍

香港話劇團《人民公敵》之史道民醫生、《側門》之肥波、《夢斷城西》之火麒麟、《他人的錢》之賈非格、《李爾王》之李爾王、《黑鹿開口了》之黑鹿

導演
--

導演作品超過百五部。

香港話劇團嘅《今晚我地爆肚》（1982，同黃馨合導）、《雪山飛狐》（1983，副導演）、《三對冤家三個家》（1993）、《似是故人來》（1994）、《一僕二主》（1995）、《Miss杜十娘》（1996）、《非關男女》（1996) 、《一九四一》（1997）、《戇病夫妙計試真情》（1998）、《案發現場》（1998）、《開市大吉》（1999）、《伊狄帕斯王》（2000）、《讓我愛一次》（2000、2002）、《靈慾劫》（2001）、《香港一定得》（2001）、《尋妻記》（2003）、《長髮幽靈》（2003、2006）、《找個人和我上火星》（2004年3月及10月）、 《私房菜》（2004）、《一夜歌‧一夜情》（2004） 及《生殺之權》（2005）

羅富國教育學院學生會嘅《鐵窗》（1985）及《生殺之權》（1986）

香港浸會大學校外進修學院嘅《安妮‧法蘭日記》（1987）、《為乜》（1987，由佢本人編寫）、《困獸》（1987）、《暖毛毛》（1987）、《小城風光》（1988）、《他們的真理》（1989）、《刀在心中》（1989）、《水晶石》（1989）、《太平門》（1989）、《一條線》（1990）、《強者》（1990）、《朱秀才》（1990）、《再見……陌路人》（1991）、《淵》（1991）、《年初二》（1991）、《榕樹下》（1991）、《幻影組曲》（1992）及《烏喱單刀做大騷》（1993）

灣仔劇團嘅《帶菌者》（1984）、《為乜》（1984）、《焱滅》（1985）、《刀在心中》（1987）、《應有此報》（1987）、《情比哥堅》（1988）、《女店主》（1989）、 《聊齋新誌》（1989、1992、1993）、《取西經》（1990、1999）、《再見女郎》（1991） 、《擺檔俏冤家》（1991、1994）、《飛躍紅船》（1992）、《五個受傷的女人》（1995、1996）、《神蹟速銷》（2000）、《榕樹下》（2001、2003、2006）、《鄉心一夜》（2002）、《我對青春無悔（五度重演）》（2003）、《再度飛躍紅船》（2003）、《洗手間》（2004）、《唔鍾意做戲》（2004）、《抱泡夢》（2005）、《彌敦道兩岸》（2005、2006）、《橫觀直看打斜Look》 (2006、2007）、《一夜歌再續一夜情》（2006）、《小島芸香》（2007）、《幻彩人生》（2007）、《第二把交椅之瘋癲戲子》（2008）及《秒速18米》（2008）

《第二把交椅之瘋癲戲子》係何偉龍特別為慶祝灣仔劇團建團廿五週年而自編、自導及領銜主演嘅作品，獲業界一致好評。《秒速18米》就係有關香港七屆單車冠軍洪松蔭嘅作品 

團劇團嘅《聊齋新誌》、《Blogway Show》、《君住廟街頭‧妾住廟街尾》、《寢室物語》、《榕樹下》、《讓我愛一次》、《一夜歌‧一夜情2010》

獎項
--

香港戲劇協會頒發「十年傑出成就獎」（1994）

憑《讓我愛一次》獲香港戲劇協會「第十屆香港舞台劇獎」之最佳導演獎（喜／鬧劇）（2001）

憑《第二把交椅之瘋癲戲子》獲「第十八屆香港舞台劇獎」之最佳男主角獎（喜／鬧劇）（2009）

獲香港特區政府頒授『民政事務局局長嘉許獎』以表揚其在業界的貢獻（2006）

獲香港藝術發展局頒授「2009香港藝術發展局獎」之「年度最佳藝術家獎」（戲劇界別）

註
-

1. ↑  開心主流派 1991 (Episode 05 of 13)
龍寶酒家觀塘廣場分店
**龍寶酒家**係香港一間連鎖酒家，喺深水埗、宋皇臺、觀塘、葵芳都設有分店。呢間酒樓以平價街坊茶樓路線為主。

龍寶酒家因為長年喺親中派無綫電視落廣告，所以被部分人視為『藍店』，佢哋嘅服務質素亦被一啲黃色經濟圈支持者詬病。

### 被揭發「加一三」服務費誤導消費者

喺2013年5月，政府將最低工資調整至時薪30蚊，龍寶酒家被揭發暗中將服務費由10%加到13%，但係酒家門外宣傳海報仍標示加一服務費，消費者要入座後睇餐牌先發現以細字寫上收13%服務費。呢個做法一啲熟客被批評誤導，被揭發後，佢哋嘅經理就話最低工資令酒樓營運成本增加，所以先加服務費。

參考
--

1. ↑  〈【消費優惠】父親節訂定枱 龍寶酒家鴻運乳豬$328一隻 - 香港經濟日報 - 理財 - 精明消費〉. *wealth.hket.com*. 喺2021-11-08搵到.
2. ↑  〈龍寶酒家：藍色商家（中菜館,酒樓）｜香港編年史〉. 《香港編年史》. 2021-02-18. 喺2021-11-08搵到.
3. ↑  〈#龍寶酒家 收成13%服務費，服務係咪好好？openrice好似唔係咁寫，以下全部係2022年食評，取自五間分店🤔〉. *Facebook* (繁體中文). 喺2023-01-19搵到.`{{cite web}}`: CS1 maint: url-status (link)
4. ↑  〈靜靜雞將成本轉嫁食客　最低工資增至$30　酒樓加一變加13%〉. 《蘋果日報》. 2013-05-02.`{{cite news}}`: CS1 maint: url-status (link)
安昌浩（1937年）
**安昌浩**（韓文：안창호；1878年11月9號—1938年3月10號），字**致三**（치삼），號**島山**（도산），係朝鮮平安南道江西郡人，佢仲係韓國嘅獨立運動家、政治人物、朝鮮國內民族運動人士、韓國獨立運動第一人、朝鮮新民會同興師團嘅領導人物。喺大韓民國成立咗之後，呢個人就被人話成係「韓民族獨立之父」。

喺日本霸咗朝鮮嗰陣，新民會就係民間同日本仔打嘅秘密組統。到咗1911年，日本仔就捉咗600幾個新民會嘅民族運動指導者啲人，重起訴咗105個人，最後有5個人係判咗刑。之後個新民會重被人強制解散咗。

之後安昌浩就走咗去美國度避難，後嚟又重新組織返興師團號（흥사단），嚟進行咗韓國嘅獨立宣傳。

參考
--

1. ↑  最先辦興師團嘅人係兪吉濬

睇埋
--

* 韓國臨時政府
* 尹致昊
* 李承晚
* 金奎植
* 金性洙
* 金九
* 李奉昌
* 尹鳳吉

連出去
---

* 島山安昌浩記念館
* 島山學會
* 安昌浩 （韓文）
* 安昌浩 （韓文）
* "거짓말들아, '안창호'를 읽어라" 오마이뉴스 2004.10.27
* "도산 안창호와 태허 유상규2

參攷
--

* 《文化韓國》，朴榮順著，朴順姬、徐紅花譯。民族出版社（2007年6月版）
* 《跆拳道綜合本》，崔泓熙著。蒼軒集團（簡體中文版）（2006年）




|  |  |
| --- | --- |
|  | 呢篇同大韓民族相關係楔位文。歡迎幫維基百科擴寫佢。睇 • 論 • 改 • 歷 |
**木鱉子**（學名：*Momordica cochinchinensis*），係一種葫蘆科苦瓜屬嘅草本植物。

木鱉子係多年生草質藤本，卷鬚同啲葉對生，唔分枝；葉片圓形至闊卵形，通常三深裂，背面生小乳頭狀突起生得好密；夏季開淺黃色花，花單性、雌雄異株，花椗上有苞葉；果實長橢圓形，表面上生好多軟刺，成熟嗰陣呈紅色。

種子扁形似水魚個樣，又似係攞木製成噉，所以得名木鱉子。

大多野生，都有栽培；產於中國廣東、廣西，台灣、越南同埋週邊國家。

使用
--

嫩葉同果實食得，種子有微量毒性，食嗰陣要除唨佢。果實可以攞嚟同薑、紅棗、雞肉一齊煲湯，味道似香菇雞湯 。喺越南經常佮糯米同雞肉一齊料理，喺農曆新年同埋婚宴嗰陣攞嚟招待啲客，越南話叫做「xôi gấc」   。

### 藥用

中醫上攞佢啲種子入藥，亦叫做**土木鱉**、**殼木鱉**，性溫、味苦微甘，有毒，功能消腫、攻毒，主治癰瘡、腫毒、痔瘡等症，多入丸散或外敷。

參考文獻
----

參考資料
----

1. ↑  〈全聯買「惡魔果實」燉雞湯竟有香菇味 識貨者曝：這是聖品〉. 聯合新聞網. 2020-09-08. 原著喺2020-09-11歸檔. 喺2020-09-09搵到.
2. ↑  ソイガック（Xoi gac）の作り方｜ベトナムごはん[*失咗效嘅鏈*]
3. ↑  〈ガックフルーツ - ハノイたべもの研究会・レシピ集〉. 原著喺2016-03-04歸檔. 喺2020-09-09搵到.

延伸閱讀
----

维基文库中的相关文本： 《欽定古今圖書集成·博物彙編·草木典·木鱉子部》，出自《古今圖書集成》

出面網頁
----

* 木鱉Mubie页面存档备份，存於藥用植物圖像數據庫（香港浸會大學中醫藥學院）（中文） （英文）
* 木鱉子Mubiezi 中藥材圖像數據庫（香港浸會大學中醫藥學院）
**廣州起義紀念館**（粵拼：gwong2 zau1 hei2 ji6 gei3 nim6 gun2）
，又叫**廣州公社舊址**gwong2 zau1 gung1 se5 gau6 zi2，係由中國共產黨嘅張太雷領導發動嘅廣州起義先至起咗嘅蘇維埃政府所講嘅「廣州公社」。而呢間嘢喺中國廣東省廣州市越秀區廣州起義路200號之一，之前嘅中華民國國民政府所屬嘅廣東省立公安局就係喺呢度。

史
-

1927年12月11號，張太雷等人喺廣州爆發咗起義，而工人赤衛隊就開始攻打喺維新路（而家係廣州起義路）嘅廣東省立公安局，到咗12號晏晝，廣州蘇維埃政府就喺呢度宣佈成立。結果廣州起義肥佬咗，之後蘇維埃政府就廢埋。雖然話廣州公社凈係出咗3日，但佢係中國大城市入面，第一個起嘅蘇維埃政府，佢重俾人話咗係「東方巴黎公社」。

廣州公社舊址嘅文物牌
廣州起義紀念館嘅正門
喺1949年解放軍霸咗廣州之後，公安局俾廣州市人民政府接咗，重喺呢度起廣州市公安局。到咗1956年，廣州市人民政府就將南樓起成廣州起義陳列室，重開放埋添。1987年，廣州市公安局將舊址嘅南樓、中樓同門樓呢啲建築畀嗮文物部之後就將舊址維修，重成立咗廣州起義紀念館。之前葉劍英喺呢度起咗「廣州公社舊址」呢6個標題字。但係，由於廣州市公安局冇乜辦公場所用地嘅關係，到咗2005年底，廣州市公安局先至向文物部門轉嗮凈低嘅舊址北樓同拘留所。喺2006年開始重新裝修過紀念館。喺裝修嗰陣，重喺舊址嘅北樓挖咗炮彈、手槍等文物出嚟。而呢個維修工程一直到2007年先至結束，而家呢間嘢係重新開放咗。

雖然話廣州市公安局最後將舊址冚唪唥轉嗮出去，但而家同廣州市國家安全局一樣，重喺廣州起義紀念館隔離，同廣州起義紀念館一齊用同一個門牌冧巴。喺1961年俾國務院劃咗入去全國重點文物保護單位嘅同時，重將廣州起義紀念館轉畀咗廣東革命歷史博物館嗰邊。

參攷
--

1. ↑  〈广州起义纪念馆简介〉. 原著喺2008-02-21歸檔. 喺2014-07-08搵到.
2. ↑  市公安局移交广州起义旧址北楼
3. ↑  广州起义纪念馆挖出炮弹(图)

座標: 23°7′37.6″N 113°15′32.60″E﻿ / ﻿23.127111°N 113.2590556°E﻿ / 23.127111; 113.2590556
「我是香港人連線」提出嘅香港「國旗」，圖案類似現有嘅區旗，但係代表中國嘅嗰五粒星冇咗。
**我是香港人連線**（英文：**Hong Konger Front**），係一個主張香港獨立同埋倡議獨立意識嘅網站，喺2004年11月成立，認為「全民投票、獨立建國」應該係香港最終嘅理想。呢個網頁亦都提議香港效仿其他嘅去殖民化運動，即係要舉行公投嚟決定香港嘅未來。我是香港人連線嘅關係伙伴係香港李登輝嘅友會，所以有建議去學習關於中華民國總統李登輝嘅思想。

事件
--

「我是香港人連線」網頁喺2004年11月1日註冊，喺創立期間撞正香港立法會議員張超雄提案香港喺普選嘅爭議上舉行全民公投。因為咁，所以北京有聲稱有香港人想搞「港獨」，同時話喺香港舉行嘅任何公投都係違反香港基本法。面對北京嘅指控，香港泛民主派再次澄稱香港冇人喺度搞港獨。2004年11月中，香港報章同埋美聯社報導咗「我是香港人連線」網站嘅出現。之後，2005年2月6日中新社發表評論員文章，指控我是香港人連線公然策動「香港獨立運動」，並且煽動網民加入。中新社指控「我是香港人連線」網站擺明寫出港獨嘅「理據」：聲稱「1997年是被中共吞併」；「中國政府視香港為殖民地」，話「香港特區政府是傀儡政府」；指責「《內地與港澳關於建立更緊密經貿關係嘅安排》是加強吮吸香港經濟成果」；提出「香港國」將會實行嘅政體、國歌、國旗等等代表獨立主權嘅符號；更加聲稱要透過網絡運動嚟發動輿論攻勢，讓「港獨」發芽，喺時機成熟嘅時候成立「香港國」。

有報章指出「港獨」喺香港唔成氣候，但係亦有一啲媒體大張旗鼓嚟點名批判。

評論
--

有人話「我是香港人連線」有關香港獨立建國嘅政治主張，有可能因為觸犯中國喺2005年3月14日第十屆全國人民代表大會第三次會議通過嘅《反分裂國家法》而須要負上刑責。支持呢一個論據嘅人亦都認為：呢種鼓吹香港「獨立」，「違法亂紀之組織，吾人必須以刑法觀點論斷，而不應訴諸言論自由或學術自由考量而縱容此等歪理之蔓延。」

另外有言論話：由於香港人普遍都冇「獨立意識」，所以即使北京方面同香港官方冇對《我是香港人連線》網站發表任何有批評性質嘅言論，個網站嘅影響力都只係非常有限。反而，佢哋不斷咁批評，甚至間接咁為呢個網站做埋宣傳。亦有唔少人話呢個網站只係中國政府官員喺發表「公投等同港獨」嘅言論之後，網民作爲回應嘅「惡搞」網站。網站入面有部份內容都幾無厘頭，例如孫中山招兵買馬或者甘地嘅不合作運動等等，唔單只冇發生過，入面有啲内容，好似「香港人口是由多元種族組成，香港永久居民除華人佔大多數，尚包括四個少數族裔，即孟加拉人，高加索人，印度人及巴基斯坦人」、有個地圖將中國大陸稱為「支那豬（無主地）」等，根本就不符事實。除咗提倡香港獨立運動之外，網頁亦都鼓吹「東土耳其斯坦」（即係新疆）、「滿洲」、內蒙古、台灣、西藏、福建、廣東同埋吳越成為主權獨立嘅國家。

有關嘅報道
-----

* 2004年11月16日 美聯社  Wayback Machine嘅版面存檔備份
* 2005年2月6日 中新社
* 2005年2月7日 南華早報
* 2005年2月7日 蘋果新聞網  Wayback Machine嘅版面存檔備份
* 2005年2月7日 文匯報

攷
-

1. ↑  〈未來的香港〉. 原先內容歸檔喺2012-05-18. 喺2012-06-16搵到.
2. ↑  〈我們的未來〉. 原先內容歸檔喺2012-05-18. 喺2011-08-07搵到.
3. 1 2 3  「港獨」網頁遭中國砲轟 Wayback Machine嘅版面存檔備份 蘋果日報 (台灣), 2005年02月07日
4. ↑  〈我是香港人連線的網頁〉. 原先內容歸檔喺2011-07-26. 喺2009-09-09搵到.
5. ↑  〈「未來支那走勢圖」〉. 原先內容歸檔喺2013-09-17. 喺2009-09-09搵到.

睇多啲
---

* 香港獨立運動
* 香港本土力量

出面網頁
----

* 我是香港人連線 Wayback Machine嘅版面存檔備份網站及其香港獨立宣言 Wayback Machine嘅版面存檔備份
《**聖經現代中文譯本**》（英文：**Today's Chinese Version**，縮寫**TCV**），係聯合聖經公會喺1979年出版嘅《聖經》中文譯本，又喺1997年再參考教牧嘅意見，出版《現代中文譯本修訂版》。主要對象係初接觸《聖經》嘅讀者。呢個譯本嘅翻譯工作喺1971年開始。

簡介
--

聯合聖經公會鑑於華人最常用嘅《聖經和合本》裏面嘅一啲字句，對於某啲讀者，尤其是初信或者教外人嚟講，相當難睇得明、生硬拗口，甚至容易造成誤解；由於《聖經和合本》嘅語言屬於白話文運動嘅早期，好多語詞用法已經同現代中文白話文嘅使用習慣有唔少差距。此外，《和合本》係以1885年出版嘅《英國修訂本》（English Revised Version）為翻譯藍本，並參考《英王欽定本》（King James Version），而唔係直接由希伯來文或希臘文嘅原文翻譯；喺經過英文兩次轉譯過程之中，好容易出現錯譯或漏譯嘅情形。加上，當時《和合本》根據嘅原文抄本，無論從數量或素質嚟講都唔能夠同現存嘅抄本同考古資料相比。因應唔少教內有識人士呼籲重譯聖經嘅聲音，聯合聖經公會決定推出符合現代白話文，通順易明、又符合時代特色嘅新版《聖經》。

出面網頁
----

* 《中文聖經翻譯史》(聖經．中文．翻譯)
* 《現代中文譯本》(聖經．中文．翻譯)
廿世紀初一幅插圖；幅畫描繪（由左到右）一隻熊人jan2、熊皮佬同埋魔鬼。
《**熊皮佬**》（粵拼：hung4 pei4 lou2；德文：**Der Bärenhäuter**；英文：**Bearskin**）係《格林童話》有收錄嘅一個童話故事。

個故仔嘅情節講到有個後生男人走投無路冇晒錢，為咗有錢開飯焗住要同魔鬼做交易。佢經過七年冇得梳洗嘅日子之後，最後變到好有錢，仲娶到個又靚心哋又好嘅女人做老婆。

內容
--

《熊皮佬》嘅情節，大致係以下噉嘅。

### 魔鬼交易

喺好耐好耐以前，有一個好勇敢心哋又好嘅後生仔（主角）。佢走咗去當兵打仗。場仗打完之後，佢卒之可以返屋企，不過佢阿爸阿媽已經過咗身，所以佢就走去搵佢嗰班阿哥細佬，諗住投靠佢哋，點知佢班阿哥細佬完全唔顧兄弟之情。

「我呢度用你唔著呀。你扯啦。」
於是後生仔唯有用膊頭托住自己把槍周圍流浪。行行吓，後生仔搵咗笪荒原坐低，諗：

「慘啦。我冇錢，而且除咗打仗之外就咩都唔識，睇嚟都係餓死收場。」
喺呢個時候，有個著住綠色褸嘅怪男人出現响後生仔面前。

「後生仔呀，後生仔，我知道你需要啲乜。你需要黃金同財物。不如我同你交易吖？我呢件綠色褸個褸袋裏面有無盡咁多嘅錢，想攞幾多就有幾多。我可以送件褸畀你，但係喺嚟緊七年內，你唔准換衫，唔准沖涼，唔准飛髮，唔准修整鬍鬚，唔准剪指甲腳甲，亦唔准唸天主經。你要一路都著住呢件褸。如果你捱到七年咁耐，你就可以又自由又有錢，但如果你喺呢七年間死咗，你嘅靈魂就屬於我。」
—呢個怪男人查實係魔鬼。主角唔想落地獄，但知道自己走投無路，就決定接受魔鬼交易，接過魔鬼件綠色褸。跟住魔鬼送咗一塊熊皮畀佢，叫佢想睏嗰陣就睏喺塊熊皮上面。

「啲人應該會同你改個花名，嗌你做**熊皮佬**。」
講完，魔鬼就消失咗。

### 七年之約

熊皮佬摸摸自己個褸袋，發覺個褸袋真係有錢攞到出嚟，而且攞極都仲有。起初熊皮佬第一時間係攞啲錢去嘆世界，有陣時佢又會攞啲錢去接濟吓窮人。喺頭嗰一年，熊皮佬都覺得冇咩唔舒服，不過到咗第二年就開始唔掂—佢啲頭髮長到遮晒佢塊面，佢啲鬍鬚長到好似草叢噉，而且佢耐冇沖涼，個身散發住一陣陣臭味。啲人個個見到熊皮佬都走夾唔唞，佢要出好多錢先至會搵到地方肯收留佢。

熊皮佬繼續努力噉撐落去。到咗第四年嘅一日，熊皮佬去到一間旅館度投宿。旅館主人初頭嫌熊皮佬太臭儀容太惡劣唔想收留，但熊皮佬一路攞錢出嚟，於是旅館主人就有啲唔甘願噉收留熊皮佬，同時又叫熊皮佬唔好畀其他客見到，費事有損佢間旅館嘅聲譽。當晚，正當熊皮佬喺佢間房入面嘆晒氣噉，希望呢七年快啲完之際，佢聽到隔蘺房有喊聲。熊皮佬走去隔蘺房，一開門就見到個阿伯喺度喊。原來阿伯冇晒錢，驚佢同佢嘅三個女要挨餓要睏街。心生同情嘅熊皮佬就出錢幫阿伯。阿伯好感激。

「恩公，我真係唔知點報答你好。不如噉吖？我嗰三個女都生得國色天香㗎。你跟我返屋企揀佢哋其中一個做老婆。」
就係噉，熊皮佬跟阿伯返屋企見阿伯嘅女。呢三個女人的確都生得好靚。不過熊皮佬望落非常污糟，身上仲散發住一陣好難聞嘅除。大女一見到熊皮佬，就嚇到一路尖叫住噉走咗；而二女就係叫熊皮佬唔好埋佢身，話寧願嫁畀隻熊都唔會嫁畀熊皮佬。相比之下，細女個反應就同佢兩位家姐好唔同。

「佢啲個人衛生可能... 未必係咁好，但係佢肯噉樣嚟幫我哋一家，應該都係個好人嚟嘅ge2。」
細女決定肯嫁畀熊皮佬。熊皮佬聽到好開心（不過佢塊面畀頭髮遮實晒，在場其他人睇唔到佢表情）。然後，熊皮佬就除咗自己隻戒指落嚟，將隻戒指一嘢𢱕dap6到一分為二，其中半隻戒指寫低細女個名，另外嗰半就寫低自己個名。熊皮佬將有細女個名嗰半畀自己袋住，而有自己個名嗰半就畀未來老婆袋住。

「係噉嘅，我有事要做，嚟緊三年要一路周圍去，唔可以留低同你住。如果三年過咗我都未返，我應該係死咗。到時你自己去搵第個男人做老公啦。仲有，得閒為我祈吓禱添吖。」
講完，熊皮佬就走咗。細女心入面期待自己未來老公返嚟嘅大日子。同時，佢嗰兩位心哋唔好嘅家姐就猛咁講刻薄嘢，講到熊皮佬好似係隻禽獸噉。

「因住呀，如果你交隻手畀佢，佢會用佢啲爪搲we2你㗎。」
「因住呀，熊人jan2鍾意食甜嘢，話唔定會食咗你落肚呀。」
「不過話唔定場婚禮會好好睇呢。有得睇熊人jan2跳舞喎。」
細女默默噉忍受兩位家姐嘅冷言冷語，而熊皮佬就喺幾年間一路穿州過省，用佢嘅錢接濟咗唔少窮人，有好多受佢接濟嘅人都為佢祈禱。

到咗最後，七年嘅漫長時光終於過去。熊皮佬返到去當初遇到魔鬼嘅荒原。魔鬼見到熊皮佬真係死唔去，就死死哋氣噉兌現承諾，攞水嚟畀熊皮佬沖涼，仲幫埋熊皮佬梳頭同剪指甲腳甲。搞掂晒呢啲嘢，魔鬼就消失咗。

### 最終結局

熊皮佬梳理到一乾二淨，望落仲好似當堂英俊咗。充滿自信嘅佢就著返件靚衫，坐住一架由四隻白馬拉嘅馬車，去見佢嘅新娘。

阿伯初頭唔認得熊皮佬，以為熊皮佬係啲乜嘢大將軍，而大女同二女就爭住幫佢斟酒同招呼佢食嘢。細女都一樣唔認得熊皮佬，淨係坐咗喺度一句聲都唔出—細女仲記得同熊皮佬嘅約定。熊皮佬開口：

「阿伯，我想娶你嘅其中一個女做老婆。」
大女同二女一聽到就好興奮，即刻衝入房著起最靚嘅裙。而就喺呢個時候，熊皮佬攞佢嗰一半戒指出嚟—寫咗細女個名嗰半隻戒指。細女見到簡直唔敢相信。

「我就係你嘅未來老公熊皮佬。我終於可以變返做人喇。」
然後熊皮佬就上前，攬實細女同惜sek3咗細女一啖。到咗最後，熊皮佬同細女結婚，兩個人過住永遠幸福快樂嘅日子。

個故仔仲有些少下文：女主角兩位家姐見到原來熊皮佬咁靚仔又咁有錢，知道自己走咗寶，悲憤之下佢哋一個投井自盡，另一個就走咗去吊頸。嗰晚，魔鬼嚟熊皮佬屋企敲門。

「唔該晒呀，熊皮佬。我本來諗住淨係要你個靈魂嘅，點知而家得到兩個靈魂喎wo4！」

寓意
--

睇埋：美女與野獸
好多人都認為， 呢個故仔嘅寓意係叫人要

「睇人唔好淨係睇外表。」
—女主角嘅兩位家姐第一次見到熊皮佬嗰陣嫌棄佢，但一等到熊皮佬變返正常之後，兩個人就係噉獻殷勤。相比之下，女主角揀老公嗰陣，就比較關注未來老公份人心哋好唔好。到咗最後，兩位家姐下場係畀魔鬼帶走，而女主角就得以嫁畀一個又英俊又有錢嘅男人。

睇埋
--

* 《格林童話》
* 《乜皮都有》

註釋
--

1. ↑  Literature / Bearskin （英文），電視橋段網呢頁講《熊皮佬》呢個故仔，有提到寓意（An Aesop）。

攷
-

1. ↑  Ashliman, D. L. (2013). "Bearskin and other folktales of type 361". University of Pittsburgh.
2. ↑  Bearskin （英文），《熊皮佬》一個英文譯版。

拎
-


維基同享有多媒體嘅嘢：  
**熊皮佬**

* Bearskin （英文），《熊皮佬》一個英文譯版。
* Literature / Bearskin （英文），電視橋段網講《熊皮佬》呢個故仔，有講個故仔用咗邊啲橋段。
薯片
薯片
**薯片**（美式英文：**Potato chip**；英式英文：**Potato crisp**），係指由薯仔製成嘅零食。製作方法係將薯仔切成薄片，然後炸或焗到脆口並加以調味就得。除咗最簡單攞鹽來調味之外，市面上買到唔同口味嘅薯片，亦會用味精同唔同香料調味。

原味
--

1853年8月24日，佐治靲（George Crum）喺美國紐約州一流嘅度假勝地 Saratoga Springs 做廚師。嗰度嘅月光湖旅館餐廳（Moon Lake Lodge）提供法國式炸薯條，而佐治就按照標準嘅法國尺寸製作薯條。呢種食品喺17世紀風靡法國，嗰時湯瑪斯傑佛遜係美國駐法大使，佢好鍾意食薯條。於是乎就將製作方法帶到美國，並喺蒙蒂些露（Monticello）將炸薯條當作一道晚宴菜餚招待客人。

喺月光湖旅館，一個人客（有啲文獻稱係百萬富翁范德比爾特）認為廚師佐治做嘅炸薯條太粗，佢唔鍾意，唔肯畀錢。於是佐治再做咗啲薄一啲嘅，佢一樣唔滿意。激到嬲嘅佐治就決定教訓呢位客人，佢將薯條整到非常薄，炸到非常脆，用叉都拮唔起。噉做達唔到佢嘅預期目的，嗰位人客反而好鍾意呢種淺黃色、似紙咁薄嘅薯片。其他人客亦要求佐治幫佢哋做呢種薯片。從此之後，菜單上出現咗薩拉托加薯片，並成為特色食品。

無幾耐，呢種薯片就包裝出售，啱啱開始嘅時候只係喺當地發售，即刻就風靡整個新英倫地區。終於佐治開咗佢自己嘅餐廳，餐廳嘅最大特色就係薯片。嗰時薯仔要人手批皮同切片。喺1920年代薯仔批皮機嘅發明令到薯片從小規模製作變成銷售量最大嘅零食。

薯片批皮機嘅發明，令薯片加快流行。一個美國南部嘅旅行推銷員靴曼利（Herman Lay）幫助推廣呢種嘢食。佢帶住皮喼喺美國南部嘅雜貨店賣呢種機器，之後佢更開咗公司，令佢個名幾乎成為薯片嘅同義詞。利事薯片係第一個成功市場化嘅美國品牌。由1960年代開始，薯片開始於全世界流行起來。 

喺密封包裝發明之前，薯片係存喺大桶或罐頭度，喺底部嘅薯片成日會唔新鮮或受潮。之後Laura Scudder發明咗將兩張蠟紙燙埋一齊嘅袋，從此創造咗密封包裝並且保存薯片嘅新鮮度到開封嘅時候。時至今日，薯片係以乾燥空氣充入膠袋後密封包裝，防止壓碎。

調味薯片
----

過去嘅史密斯薯片廣告
薯片一直無加入調味料，咁減少咗佢嘅魅力，直到一間叫Tayto嘅愛爾蘭薯片公司嘅擁有者，喺1950年代發明咗加入調味料嘅方法。雖然佢只有一間小公司（呢間公司嘅組成幾乎係佢製作薯片嘅家人），但係呢個老闆一直證明佢自己係個創新嘅人。試完又試（trial and error）之後，佢製造咗世界上第一批加咗調味料嘅薯片，芝士洋蔥（Cheese and Onion）同醋鹽（Salt and Vinegar）。 

首先賣出用食鹽調味嘅薯片，不過鹽係包喺另一個封好嘅包裝再放進薯片袋度，有需要嘅時候先加入。佢嘅發明一夜間成為食品工業嘅大事，重有一啲規模大嘅美國薯片公司老闆來到小小嘅 Tayto 公司，要睇下呢項產品並且商談用呢項新科技嘅版權。最後Tayto公司被賣出，咁令改變薯片製造方法嘅公司老闆同呢個小家庭非常有錢。全球嘅公司都想要買 Tayto 公司呢項技巧嘅版權。

Tayto 公司嘅發明改變咗成個薯片嘅發展。嗰時之後薯片製造商喺薯片度加入天然或人工調味料，都有唔同程度嘅成功，受到唔同程度嘅歡迎。連發明人George Crum都感到好意外嘅係：一個本來只有好細嘅市場份額嘅產品，而家擁有咗好多唔同嘅口味同好大嘅市場。最受歡迎嘅薯片包括酸忌廉洋蔥（sour cream and onion）、燒烤同芝士口味嘅薯片。喺其他嘅一啲地方重有好多其他口味嘅薯片。好似係愛爾蘭最大嘅薯片製造商Tayto 公司生產嘅傳統口味嘅「食鹽同醋（salt and vinegar）」薯片。

一啲薯片製造商，好似利事（Lay's），針對唔同地區嘅喜好出產唔同嘅口味。喺北美洲特別值得注意嘅係，喺部分加拿大地區有好多種口味可以選擇，包括酸瓜（dill pickle），番茄醬，甚至係布甸口味。呢啲特別嘅口味偶然會喺美國限時發行。

除咗以上之外，重有雞、牛扒、紫菜、芝士、椒鹽、海鮮、麻辣等口味。不過好多時候，佢哋都係以食品添加劑去調配出類似嘅味道，甚至係用阿斯巴甜、糖精。

睇埋
--

* 薯條
**鍾曦南**（英文：**Michelle Chung**，1992年1月16號—），又名**鍾宛庭**，花名「南南」（英文：**Namnam**）、「的骰Angelababy」，係香港女模特兒，工作主要係出席各種展覽活動。

演出
--

### 電視節目（ViuTV）

* 2020年：《埋嚟睇 埋嚟玩》天氣女郎

### 電視節目（香港開電視）

* 2022年：《Summer Girls 2022》參賽者

爭議事件
----

### 唔講普通話就分手短片事件

喺2020年11月，一條中國抖音嘅影片喺香港各大社區平台流傳，當中女主角對白純粹只係因為唔鍾意男朋友唔識講普通話，提到「香港嘅全名是中国香港……連普通話說的不標準，分手啦！」嘅內容，引起網民關注，落選港姐陳紫芊喺網上為條片護航，結果畀超過400名網民批評。由於外形接近，有人以為陳紫芊就係呢條片嘅女主角，但其後就有網民發現，影片入面嘅演員其實係鍾曦南。鍾曦南後嚟喺網上面話段嘢其實唔係佢想拍，但係佢唔識拒絕人，但唔少網民唔接受佢嘅解釋，覺得佢見到咁嘅劇本都去拍已經係有問題，劇本只係講男女關係，咁樣勾到去要愛國令人好反感。

註
-

1. ↑  源自佢1米56嘅嬌小身高。

參考
--

1. ↑  頭條日報. 〈Summer Girls丨伍倩彤每晚3次性行為言論超激 鍾曦南為30吋上圍感自卑〉. 《頭條日報 Headline Daily》 (英文). 喺2022-08-22搵到.
2. ↑  動漫節：港女網紅自信心爆棚騷事業線
3. ↑  再扮大黃蜂！Game Girl鍾曦南靠衫搶鏡
4. ↑  〈「不講普通話就分手」片瘋傳 落選港姐陳紫芊護航「只是劇本」遭唾棄〉. 《港語學》. 2020-11-24. 喺2020-11-27搵到.

出面網頁
----

* 鍾曦南嘅Facebook頁
* 鍾曦南嘅Instagram頁
**導數**（英文：**Derivative**）係微積分裡面好重要嘅基礎概念。

佢嘅定義係：

{\displaystyle f'(x)=\lim \_{h\to 0}{f(x+h)-f(x) \over h}}
參考極限。

例如 {\displaystyle f(x)=x^{2}}，求佢嘅導函數{\displaystyle f'(x)}。

{\displaystyle f'(x)=\lim \_{h\to 0}{(x+h)^{2}-x^{2} \over h}}，展開變咗 {\displaystyle \lim \_{h\to 0}{(x^{2}+2hx+h^{2})-x^{2} \over h}}，消除咗個 {\displaystyle x^{2}} 淨低 {\displaystyle \lim \_{h\to 0}{2hx+h^{2} \over h}}，約埋個 {\displaystyle h} 變成 {\displaystyle \lim \_{h\to 0}\{2x+h\}}，由於 {\displaystyle h} 趨向 {\displaystyle 0} 所以求到 {\displaystyle f'(x)=2x}。
導數可以搵出條線嘅**瞬間變率**（instantaneous rate of change）。

基本嘅求導公式
-------

{\displaystyle {d \over dx}\ c=0} ，{\displaystyle c} 係常數。
{\displaystyle {d \over dx}\ ax=a} ，{\displaystyle a} 係常數。
{\displaystyle {d \over dx}\ ax^{n}=anx^{n-1}} ，{\displaystyle a,n} 係常數。
{\displaystyle {d \over dx}\ \sin(x)=\cos(x)}
{\displaystyle {d \over dx}\ \cos(x)=-\sin(x)}
{\displaystyle {d \over dx}\ \tan(x)=\sec ^{2}(x)}
{\displaystyle {d \over dx}\ \sec(x)=\sec(x)\tan(x)}
{\displaystyle {d \over dx}\ \csc(x)=-\csc(x)\cot(x)}
{\displaystyle {d \over dx}\ \cot(x)=-\csc ^{2}(x)}。睇下三角函數。
{\displaystyle {d \over dx}\ e^{x}=e^{x}}。睇下自然指數。
{\displaystyle {d \over dx}\ a^{x}=a^{x}\ln(a)}
{\displaystyle {d \over dx}\ \ln(x)={1 \over x}}
{\displaystyle {d \over dx}\ \log \_{a}(x)={1 \over x\ln(a)}}
{\displaystyle {d \over dx}\ \sin ^{-1}(x)={\frac {1}{\sqrt {1-x^{2}}}}}
{\displaystyle {d \over dx}\ \cos ^{-1}(x)=-{\frac {1}{\sqrt {1-x^{2}}}}}
{\displaystyle {d \over dx}\ \tan ^{-1}(x)={\frac {1}{1+x^{2}}}}
{\displaystyle {d \over dx}\ \operatorname {erf} (x)={\frac {2}{\sqrt {\pi }}}e^{-x^{2}}}

運算法則
----

* 加法：{\displaystyle [\ f(x)+g(x)\ ]'=f'(x)+g'(x)}

* 乘法：{\displaystyle [\ f(x)\ g(x)\ ]'=f'(x)\ g(x)+f(x)\ g'(x)}

證明：設 {\displaystyle y=fg}
{\displaystyle \ln(y)=\ln(fg)}
{\displaystyle \ln(y)=\ln(f)+\ln(g)} (對數律)
{\displaystyle [\ln(y)]'=[\ln(f)+\ln(g)]'}
{\displaystyle {y' \over y}={f' \over f}+{g' \over g}}
{\displaystyle {y' \over y}={{f'g+fg'} \over fg}}
{\displaystyle {(fg)' \over fg}={{f'g+fg'} \over fg}}
{\displaystyle (fg)'=f'g+fg'}
* 除法：{\displaystyle ({\frac {f(x)}{g(x)}})'={\frac {f'(x)g(x)-f(x)g'(x)}{g(x)^{2}}}} （口訣：媽d仔減仔d媽over媽媽）

* 連鎖律：{\displaystyle {dy \over dx}={dy \over du}{du \over dx}}
中環店
**一樂燒鵝**係香港燒味鋪，喺中環士丹利街。

朱燕森（左一，企喺餅櫃後邊）。細路係朱建華。
1957年，朱燕森同李招娣兩公婆經營一樂冰室，賣蛋糕、菠蘿包、奶茶、紅豆冰等等。後來因為李招娣同七女生 cancer，朱燕森賣咗一樂冰室來交醫藥費。到1976年，朱家喺大埔大明里搵到鋪位重開。新嘅一樂嗰時開始由冰室轉做燒臘飯店，除咗做蛋糕同麵包之外，仲賣燒味，例如燒鵝、燒肉、叉燒。

朱家有7兄弟姊妹，其中5個都生咗阿媽遺傳嘅腦腫瘤，相繼過身。大佬朱建華話，為咗屋企人嘅醫藥費，2000年以1050萬港元賣咗大埔總店鋪位。2000年朱家分家產後，朱建華攞100萬畀四弟朱健輝喺中環租鋪創業。到2003年 SARS 疫情，朱健華以1175萬買返大埔鋪位。2018年，朱建華退休，執咗大埔總店，放售鋪位。

四弟朱健輝後生試過撈偏，不過因為賭錢而輸晒身家，唯有返香港大埔一樂總店幫佢阿爸手。2000年喺中環開鋪，2011年獲得《Michelin 指南》推介，2015至2019年都攞到 Michelin 1星。

參考
--

1. ↑  〈「一樂燒鵝」如何成為旅客必到的米芝蓮一星餐廳？〉. *MICHELIN Guide* (繁體中文). 喺2023-11-12搵到.
2. ↑  香港經濟日報HKET. 〈賣燒鵝發達傳奇 大埔「一樂燒鵝」結業舖位叫價$1億 - 香港經濟日報 - TOPick - 新聞 - 社會〉. 《香港經濟日報HKET》 (繁體中文). 喺2023-11-12搵到.

出邊網頁
----


維基同享有多媒體嘅嘢：  
**一樂燒鵝**

* {{Instagram}} 模缺ID而且喺維基數據冇表示。
唔好同**林偉強**、**林新強**同**林振強**搞亂。
**林奮強**，BBS（粵拼：lam4 fan5 koeng4；英文：**Franklin LAM Fan-keung**）係香港行政會議前任成員，智庫組織HKGolden50（香港黃金五十）創辦人之一，特許會計師，曾任瑞銀環球資產管理董事總經理。

2012年6月29號，林奮強獲香港特別行政區行政長官梁振英委任為行政會議成員，其利益申報以個人同埋公司名義一共持有27個香港物業，包括九龍站擎天半島11個單位、西環寶翠園、西半山寶華軒同埋中半山地利根德閣等共8個中西區物業、新界一棟屋作收租，加上西貢村屋、中西區同埋荃灣區各一個單位自用，估計市值達5億港元；並為16間公司嘅董事，以利便物業買賣。2012年11月3號，林奮強因賣樓爭議向梁振英申請休假直至另行通知。

2013年1月，林奮強俾《蘋果日報》話佢喺一個閉門論壇講過「歧視新移民」，走出嚟否認。最後搞到蘋果日報要總編輯出嚟道歉，認係佢哋報道錯咗。

屋企
--

林奮強已婚，同老婆蘇載玓育有一仔一女。

攷
-

1. ↑  〈林奮強議員〉. 香港行政會議. 2012年7月. 原著喺2012年11月6號歸檔. 喺2012年11月8號搵到.
2. ↑  〈產經&U：林奮強：抓緊黃金五年〉. 2012-05-15. 喺2012-07-09搵到.
3. ↑  李國章 林奮強膺行會樓王 東方日報，2012年8月11號
4. ↑  〈林奮強辭職否 梁振英：須自決〉. 原著喺2012年11月4號歸檔. 喺2012年11月8號搵到.
5. ↑  林奮強休假受查
一隻貓望落似係覺得有啲驚：已知動物可以感受恐懼等嘅情緒，住喺野外嘅動物係咪成日都會覺得驚呢？
一隻猛禽擔住佢隻獵物個頭。隻獵物臨死前有咩感受呢？
**驚嘅生態學**（粵拼：geng1 ge3 sang1 taai3 hok6；英文：**ecology of fear**），或者叫**恐懼嘅生態學**，係 2020 年代興起嘅一個動物生態學概念，講緊獵食者之所以能夠令獵物嘅數量下降，唔單只係因為「殺獵物，獵物數量自然跌」咁簡單，仲係因為獵食者對獵物產生長遠嘅情緒影響。

基本諗頭
----

內文：天敵同恐懼
首先好顯然易見嘅係，唔同嘅物種嘅動物之間好多時有住獵食者同獵物嘅關係，例如狼係好多種細隻哺乳類嘅天敵，一隻狼要填飽個肚，就梗要去捉兔仔等嘅獵物嚟食（捕食）。喺廿世紀嘅生態學當中，研究者想像「獵食者點樣影響獵物」嗰陣，往往係單純噉諗「獵食者殺獵物，令獵物數量下降」。但係自從廿一世紀初，啲人開始研究動物入便嘅情緒現象，發覺獵食者對獵物嘅影響，仲有喺心理層面浮現。

舉例說明，有廿一世紀初嘅研究指出，獵物畀獵食者追殺嗰陣唔淨只會即刻出現戰鬥定逃走反應。就算喺件事過咗好耐之後，啲獵物仲會出現一連串嘅行為同生理變化，例如野生嘅兔乸多次畀獵食者（例如狼同狐狸）追但大難不死之後，會不時提高警戒，好似係成日仍住有獵食者喺左近噉，亦會因而食少咗嘢，生少咗兔仔，甚至湊仔女嘅能力（由啲仔女成功長大嘅機率反映）會下降—即係話獵食者嘅存在唔單只會短期噉「殺獵物，令獵物數量跌」咁簡單，仲會長遠噉透過佢哋製造嘅恐懼，壓抑獵物嘅數量。

人類相關
----

睇埋：創傷後壓力症
呢種噉嘅情況，被指好似係獵食者令獵物出現創傷後壓力症（PTSD）噉：PTSD 係指人响遭遇過極大壓力（例如上沙場打仗）之後，出現一啲心理上嘅失調，會成日發惡夢同焦慮呀噉。有研究者指出，獵物遇上獵食者大難不死（極大壓力），出現一系列行為異常，最後搞到佢哋繁殖嘅能力下跌，彷彿就好似係呢啲獵物患上咗 PTSD 噉。有理論家進一步指出，呢種現象表示人類身上見到嘅 PTSD 係一種進化出嚟嘅適應機能，令到一個人或者一隻動物面對「四圍都危險」嘅環境嗰陣能夠調節自己行為同生理，變到成日都緊張，犧牲少少繁殖能力但提高警戒，整體嘅生存能力提高。

睇埋
--

* 捕食
* 死亡
* 野生動物嘅痛苦
* （繁體中文 - 香港） 創傷後壓力症 Post-Traumatic Stress Disorder (PTSD)，香港心理輔導中心。
* （英文） 野生動物會唔會患上 PTSD？，呢篇文簡介驚嘅生態學。

疏士
--

1. ↑  Zanette, Liana Y.; Clinchy, Michael (2019-05-06). "Ecology of fear". *Current Biology*. 29 (9): R309-R313.
2. ↑  Clinchy, M. Sheriff, M. J. & Zanette, L. Y. (2013). Predator‐induced stress and the ecology of fear. *Functional Ecology*, 27(1), 56-65.
3. 1 2  Do Wild Animals Get PTSD?. *Smithsonian*.
**沙螺灣**（Sha Lo Wan）係香港一灣，亦係一村一地。佢喺大嶼山西部北岸，係沿北岸行，東涌行到大澳中途點。家下洋面對出係香港國際機場。沙螺灣家下有三村，因爲交通唔便，後生一輩好多都搬走咗，出去打工。所以得返啲老人家。

地理
--

沙螺灣西面海角，原本好突出，起新機場時，為免影響東涌灣水流，削平咗。

村
-

沙螺灣㚥早就有人住，初頭得沙螺灣村，後尾開咗沙螺灣新村同沙螺灣涌口村。村民開墾過果園。而海邊有座把港大王廟，有過二百年歷史。沙螺灣北端有沙螺灣碼頭，有船去屯門、東涌、大澳等地。村民出入主要靠水路，亦可以行大嶼山北岸東涌徑。

史
-

沙螺灣村可以上追到一七七四年，呢年起咗把港古廟，奉洪聖爺。坐廟重喺到。村民務漁務農。側邊另一天后廟，係一九一九年起。兩廟係黐埋一齊。

去到第二次世界大戰時，人口都唔多。因爲近海，呢處易畀海山賊水賊襲擊。一九三零年代尾，曾經畀海盗佔領成年。

沙螺灣有鎢礦，發現後，一九五零年代開採。自始人口大增，去到一九七一年，人口去到四千。之後人驟降。

沙螺灣村，屋打橫四排。大門口有三米高，用花崗石砌。有成二百年。而門本來有圍牆，不過牆已毁。

生態
--

沙螺灣好多參天巨木，灣中有大樟樹，有樖成三百歲，因爲沙螺灣有涌流入海，鹹淡水交界，所以海皮有紅樹林。

未來
--

港珠澳大橋曾建議喺沙螺灣落腳。

註
-

1. ↑  Fortune Ferry timetable
2. ↑  "Brief Information on No Grade Items, pp.263-264" (PDF). 原著 (PDF)喺2012年10月15號歸檔. 喺2010年8月31號搵到.
3. ↑  "Brief Information on No Grade Items, pp.229-230" (PDF). 原著 (PDF)喺2012年10月15號歸檔. 喺2010年8月31號搵到.
4. 1 2 3  "Brief Information on Proposed Grade III Items, pp.1116-1117" (PDF). 原著 (PDF)喺2013年9月22號歸檔. 喺2010年8月31號搵到.

出面網站
----

* 沙螺灣把港大王廟
* Hung Shing Festival in Sha Lo Wan （白話文）
* Picture of Sha Lo Wan Pier
「解密」跳轉嚟呢度。要睇第啲意思，請去【**解密 (搞清楚)**】。

1917 年嘅詹默曼電報；張嘢上面寫嘅符號就噉睇好似語無倫次，但收訊人同傳訊人暗中知段嘢實際上講緊乜。
**加密**（粵拼：gaa1 mat6；英文：**encryption**）喺電腦保安上係指將一段數據入碼，轉化成第種表示方式，收訊人會知道段信息係點加密嘅，所以會有能力解讀段信息，但收訊人以外嘅人正路就因為唔知個加密方案，就算截到段信息都解讀唔到段信息嘅內容。

還原加密嘅過程叫**解密**（粵拼：gaai2 mat6；**decryption**）。

概論
--

睇埋：密碼學
加密係指用一啲特定嘅編碼方法（即係所謂嘅密文碼）將一段想傳嘅信息（明文）轉化做一串串嘅符號（密文），例如係一大串嘅 0 同 1，令到淨係得收信息嘅人能夠解讀（解密）嗰段嘢；技術性啲噉講嘅話，加密（{\displaystyle E}）同解密（{\displaystyle D}）可以想像成函數，會各自噉將自己嘅輸入轉化，當中解密係加密嘅反函數：

{\displaystyle D=E^{-1}}
密文碼係編碼方法嘅一種，同一般嘅編碼方法唔同嘅係，密文碼係**唔會俾外人知嘅**－摩斯碼嗰啲法則公開，全世界嘅人都有得透過互聯網查到摩斯碼嘅編碼法則係點樣轉化啲符號嘅，所以第啲人攞到一串摩斯碼上手可以輕易噉解讀到串碼嘅內容；相比之下，密文碼正路嚟講淨係得傳信息嘅人同收信息嘅人會知，所以就算第啲人－例如係黑客－攞到串信息都唔會識得點樣解讀。好似係以下呢段密文噉，如果一個人唔知段密文碼（每個字母對應啲乜），佢唔會有能力搵得出嗰段信息加密之前嘅樣。上述嘅過程可以想像成下圖噉嘅圖解－

* 最左手邊嗰張白紙代表段明文，呢張紙掕住嗰條「鎖匙」就係密文碼，
* 中間嗰張白紙代表密文－張紙上面寫咗啲就噉睇好似語無倫次噉嘅字，
* 右手邊嗰條鎖匙係負責做解密嘅演算法，會將段密文轉化返做原本嗰段信息。

睇埋
--

* 密文碼
* 密匙
* 機翻
* 難讀化

文獻
--

* Fouché Gaines, Helen (1939), *Cryptanalysis: A Study of Ciphers and Their Solution*, New York: Dover Publications Inc.

攷
-

1. ↑  Bellare, M. Kilian, J. & Rogaway, P. (1994, August). The security of cipher block chaining. In *Annual International Cryptology Conference* (pp. 341-358). Springer, Berlin, Heidelberg.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * 睇
* 傾
* 改
密碼學 |
| --- |
| 研究「點樣寫低秘密嘢」嘅學問 |
| **基本概念**
* 敵人
* 編碼
* 加密同解密
* 明文同密文
* 鑑別
* 密碼協議
* 隱寫術
* 量子密碼學
* 密碼學史（古典嘥化 · 啞謎機 · 量子後密碼學）
 |
| **嘥化**同**密碼基元**
* 換位法同替代法
* 圍欄密碼法
* 凱撒密碼法
* 彼利菲密碼法
* 維吉尼密碼法
* 一次性密碼本
* 多表置密碼法
* 組密碼法同流密碼法
* 多重加密
* 乘積密碼法
* 密匙（密匙延伸）
* Nonce
* 暗門函數
* 密碼雜湊函數
 |
| **密碼體制**
* 對稱密匙密碼（數據加密標準 · 進階加密標準）
* 公開密匙密碼（RSA 密碼系統）
* 端到端加密
* 區塊鏈
* 資訊理論安全性
 |
| **密碼分析**
* 頻率分析
* 通信量分析
* 攻擊模型（唯密文攻擊 · 窮舉攻擊）
* 重送攻擊
* 運算複雜度
 |
| **相關技術**
* 電腦保安
* 網絡攻擊
* 勒索軟件
* 產品序號同註冊機
* 數碼簽署
* 信息鑑別碼
* 密碼病毒學
* 通訊（安全通訊管道）
* 資訊系統
* 軍事情報
* RNG
* Crypto
 |
| **拉雜相關**
* 電腦科學
* 應用數學
* 資訊理論
* 資訊戰
* 黑客
* 質數
* 複製保護同代碼難讀化
* 數碼鬅客
 |

 |
**樂韻播萬千**（Music for the Millions），香港一歌一曲，廣東歌來，顧嘉煇作曲，音樂統籌處一眾職員填詞。首歌實情叫**樂韻播萬千主題曲**（"Music for the Millions" Theme Song），為一九七八年樂韻播萬千音樂會而寫，成為往後同名音樂會嘅主題曲。音樂統籌處後來改名音樂事務處，一直都有傳唱依首歌。年復年唔少學生仔學到依首歌，兼且又有改編成中樂、弦樂、管樂小組合奏同埋樂隊演奏，有啲學校亦有教學生唱，話雖鮮見於大眾傳播媒介，喺香港亦稱得上廣傳歌曲。

詞
-

歌詞講解處方宗旨志向，原曲甚短，約分半到。當年音樂統籌處係香港政府部門，負責民間推廣優雅音樂，有組織向學生教授合唱同種種樂器。故此歌詞正正寫出佢嘅工作。

> 
> 為共鳴為志趣，樂壇步向新風氣，集熱情集勇氣，青春少年一齊來。
> 
> 
> 為共鳴為志趣，杏壇社區鄉村去，妙律為你奏，樂韻播萬千。
> 
> 
> 清曲飄渺聲悠悠，身心舒暢笑盈盈。練唱歌，奏器樂，心中滿樂趣。
> 
> 
> 
> 清曲飄渺聲悠悠，身心舒暢笑盈盈。練唱歌，奏器樂，心中滿樂趣。 
> 
> 

杏壇為孔子教學授徒嘅地方，引喻為教育同學校。英文題名the millions，指數百萬人，以一九七八年計，香港四百六十八萬人有餘。

攷
-

1. ↑  
音樂事務處. 〈樂韻播萬千〉.
「今個星期我為咗向班經理稟ban2報我做緊乜，總共填咗成 10 份 form 咁多，做咗好多嘢呀。」
**廢工**（粵讀：fai3 gung1；英文：**bullshit job** ）或者**假gaa2工**（**pseudowork**）係响 2010 年代初興起嘅一個概念，泛指有一啲工，啲人返工做嘢嗰陣扮到好似份工好有價值噉，但份工實際上根本完全產生唔到咩價值。

有人响 2015 年嘅英國同荷蘭做過調查，有成近 40% 嘅受訪者都話自己份工似係廢工。

成因
--

睇埋：管理同埋營銷
**廢工化**（bullshitization）係指一份本來唔係廢工嘅工，慢慢噉變成一份廢工。研究者亦有進一步思考「點解會有廢工化嘅情況」呢條問題。

一般認為，一份工之所以會廢工化，其中一個主因係因為管理層係噉擴充啲行政工作，搞到啲員工成日掛住（例如）填 form 同埋收發電郵同同事講自己想做乜，冇晒時間去做實事。當中學術界就被指有噉嘅情況。

起源
--

廢工呢個概念，源自 2013 年。當時美國人類學家大衛·格里伯（David Graeber）出咗篇文，呔圖係《論廢工呢種現象》，提出廢工呢個概念，而佢及後仲出咗本書，本書呔圖係《廢工：一個理論》，成本書都係討論緊呢樣嘢。到咗 2020 年代，廢工嘅概念已經引起咗唔少經濟學同管理學等領域嘅研究者關注。

睇埋
--

* 經濟價值，可以用嚟衡量一份工「幾有價值」嘅一個概念。
* 美德訊號

參攷
--

1. ↑  Fogh Jensen, Anders; Nørmark, Dennis (2021). *Pseudowork: How we ended up being busy doing nothing*. Copenhagen: Gyldendal.
2. ↑  Graeber, David (2018). *Bullshit Jobs*. Simon & Schuster. p. 10.
3. ↑  The Bullshit-Job Boom. *The New Yorker*.
4. ↑  Kezar, Adrianna; DePaola, Tom; Scott, Daniel T. (2019). *The Gig Academy: Mapping Labor in the Neoliberal University*. Johns Hopkins University Press. pp. 69-70.
5. ↑  The modern phenomenon of bullshit jobs. *The Sydney Morning Herald*，格里伯篇文嘅英文呔圖係 "On the Phenomenon of Bullshit Jobs"。

註
-

1. ↑  英文 **bullshit** 係粗口，指**廢話、垃圾**呢類意思。
2. ↑  英文呔圖：*Bullshit Jobs: A Theory*

拎
-

* 何謂「廢工」(bullshit job)？，Hok6.com（香港），繁體粵文同中文夾雜，講廢工呢個概念。
* Your Job Achieves Nothing... (probably), *How Money Works* （英文），一條英文 YouTube 片講廢工呢個艾啲亞aa4。
**弗拉菲烏斯·域陀**（拉丁文：Flavius Victor，？—388年8月），喺383／384年或387年中至388年8月間短暫在任羅馬皇帝（西部皇帝）。維克多嘅生年不詳，佢阿爸馬格努斯·馬格西穆斯喺383年7月反叛並打低時任西部皇帝格拉提安，之後獲東部皇帝狄奧多西一世承認為格拉提安嘅繼任者。383／384年或387年中，維克多受封為奧古斯都，成為皇帝。387年，馬格西穆斯入侵義大利，企圖消滅格拉提安細佬瓦伦提尼安二世嘅勢力；但係狄奧多西一世於388年揮軍攻打西部羅馬，馬格西穆斯喺潘諾尼亞兩次同佢交戰都打輸，之後喺阿奎萊亞被狄奧多西一世擒獲，當年8月28日被處決。同月，域陀亦都喺特里爾被法蘭克人將領阿波加斯特處決。

生平
--

維克多生年不詳，阿爸係高盧大元帥馬格努斯·馬格西穆斯。383年，馬格西穆斯喺不列顛尼亞起兵反叛並打低時任西部皇帝格拉提安，控制高盧同西班牙地區，之後獲東部皇帝狄奧多西一世承認為格拉提安嘅繼任者。383／384年或387年中，維克多受封為奧古斯都，成為皇帝。由鑄有維克多頭像硬幣嘅數量比鑄有馬格西穆斯頭像硬幣嘅數量仲多可以睇出，馬格西穆斯極可能意圖自行開創王朝。

387年，馬格西穆斯入侵義大利，企圖消滅格拉提安細佬瓦伦提尼安二世嘅勢力。他成功占領義大利，但係瓦倫提尼安二世成功脫身，逃難到位於東部羅馬嘅忒薩洛尼卡。喺瓦倫提尼安二世多次請求之下，狄奧多西一世決定為佢恢復帝位。狄奧多西一世咁樣做嘅理由眾說紛紜，4世紀歷史學家魯菲努斯（英文：Tyrannius Rufinus）認為瓦倫提尼安二世表示將改信正統，恩納皮烏斯（英文：Eunapius）就認為瓦倫提尼安二世將佢阿妹弗拉維亞·加拉（英文：Galla (wife of Theodosius I)）嫁咗畀狄奧多西一世，以換取協助。388年春，狄奧多西一世正式揮軍攻打西部羅馬，迫使馬格西穆斯回防。雙方喺潘諾尼亞嘅錫薩克同普圖伊兩次交戰，馬格西穆斯都打輸，之後逃咗去義大利，喺阿奎萊亞被狄奧多西一世擒獲，當年8月28日被斬首處決。同月，維克多亦都喺特里爾遭到法蘭克人將領阿波加斯特處決。

參考資料
----

1. ↑  Hebblewhite 2016. harv error: no target: CITEREFHebblewhite2016 (help)
2. 1 2 3  Adkins & Adkins 1998. harv error: no target: CITEREFAdkinsAdkins1998 (help)
3. 1 2  McEvoy 2013. harv error: no target: CITEREFMcEvoy2013 (help)
4. ↑  Errington 2006. harv error: no target: CITEREFErrington2006 (help)
5. ↑  Birley 2005. harv error: no target: CITEREFBirley2005 (help)

### 書目

* Hebblewhite, Mark (2016). *The Emperor and the Army in the Later Roman Empire, AD 235–395* (英文). Taylor & Francis（英文：Taylor & Francis）. ISBN 9781317034308. `{{cite book}}`: Invalid `|ref=harv` (help)
* Adkins, Lesley; Adkins, Roy A. (1998). *Handbook to Life in Ancient Rome* (英文). New York: Oxford University Press. ISBN 9780195123326. `{{cite book}}`: Invalid `|ref=harv` (help)
* McEvoy, Meaghan A. (2013). *Child Emperor Rule in the Late Roman West, AD 367-455* (英文). Oxford: Oxford University Press. ISBN 9780199664818. `{{cite book}}`: Invalid `|ref=harv` (help)
* Errington, R. Malcolm (2006). *Roman Imperial Policy from Julian to Theodosius* (英文). Chapel Hill: University of North Carolina Press（英文：University of North Carolina Press）. ISBN 9780807877456. `{{cite book}}`: Invalid `|ref=harv` (help)
* Birley, Anthony R. (2005). *The Roman Government of Britain* (英文). Oxford: Oxford University Press. ISBN 9780199252374. `{{cite book}}`: Invalid `|ref=harv` (help)

| 爵位・家族 |
| --- |
| 前任：**格拉提安** | **羅馬皇帝共治者：馬格努斯·馬格西穆斯383／384年或387年中－388年8月** | 繼任：**瓦伦提尼安二世** |
搵緊一類人質嘅話，請睇「**質子 (人質)**」。

原子概結構，核心係質子同中子，外邊嗰粒係電子
**質子**係一種帶 1.6 × 10-19 庫侖（C）正電荷嘅亞原子粒子，直徑大約係 1.6 to 1.7×10−15 m ，質量有 938 百萬電子伏特 /c²（MeV/c²），即係 1.6726231 × 10-27 kg，大約係電子質量嘅 1836.5倍。質子屬於重子類，由兩個上夸克同一個下夸克通過膠子喺強相互作用底下構成。

原子核入面嘅質子數目決定咗佢嘅化學性質同佢屬於邊種化學元素。氫原子最常見嘅同位素 1H 嘅原子核由一個質子構成。其他原子嘅原子核由質子同中子喺強相互作用之下構成。

參攷
--

1. ↑  Weisstein, Eric (1996–2007). "Proton -- from Eric Weisstein's World of Physics". Wolfram Research, Inc. 喺2007-01-16搵到.`{{cite web}}`: CS1 maint: date format (link)

| * 睇
* 傾
* 改
粒子 |
| --- |
| 基本粒子 | 

|  |  |
| --- | --- |
| 費米子 | 夸克 ： 上夸克 ‧ 下夸克 ‧ 魅夸克 ‧ 奇夸克 ‧ 頂夸克 ‧ 底夸克  輕子 ： 電子 ‧ μ子 ‧ τ子 ‧ 中微子 |
| 玻色子 | 希格斯玻色子  規範玻色子 ： 膠子 ‧ 光子 ‧ W同Z玻色子 |

 |
| 複合粒子 | 

|  |  |
| --- | --- |
| 強子 | 重子 ： 質子 ‧ 中子  介子 |
| 其他 | 原子核 ‧ 原子 ‧ 分子 |

 |
|  |
| --- |
| 華列他城

(馬耳他) |
| 華列他港口 |
| 華列他港口 |
| (英文名) | City of Valletta |
| (法文名) | Ville de La Valette |
| 登錄類型 | 文化遺產 |
| 評定標準 | 文化遺產(i) (vi) |
| 登錄年份 | 1980年 |
| 拓展年份 |  |
| 備考 |  |
| 官方網頁 | UNESCO（英語） |
| **地圖** |
| 華列他嘅位置 |
|  |

**華列他**（**Valletta**，中國大陸譯**瓦萊塔**）係馬耳他首都，位於馬耳他本島東部沿岸。面積只係得0.55平方公里，2000年估計人口7,048。

史
-

喺1565年嘅馬爾他大圍攻之中，統治馬耳他嘅醫院騎士團擊退咗奧斯曼帝國嘅侵襲。騎士團為咗防止敵人再度襲擊，決定要起一座堅固嘅要塞都市。1566年3月28日，當時嘅騎士團總團長Jean Parisot de la Valette就為華列他城奠基，重賜名畀佢。華列他於是就發展成為繁華嘅市區嘞，而當地大部分古色古香嘅建築都係源自騎士團統治時期嘅。為咗保衛華列他城，騎士團喺城入面起咗座向海嘅碉堡，而家列為聯合國教科文組織世界遺產之一。

經過騎士團統治時期同埋短暫嘅法國統治時期之後，華列他嘅建築喺19世紀初受到咗英國統治嘅影響。啲建築嘅閘門改闊咗，又或者重新起過咁。第二次世界大戰期間，華列他遭受到德國同意大利軍隊空襲，多處地方受到嚴重損壞。最知名嘅損壞係喺19世紀初起嘅、離華列他城門冇幾遠嘅歌劇院。

圍城入面現存嘅歷史建築包括：

* 位於Republic Street嘅聖約翰聯合教堂（St John's Co-Cathedral，原本係騎士修道教堂）；
* 位於碉堡附近嘅首相辦公室；
* Palace Square對面、Republic Street上面嘅總統辦公室；
* 位於South Street嘅馬耳他國家美術館；
* 位於Republic Street嘅的馬耳他國家考古博物館；
* 馬耳他國會大樓（原本係騎士團宮殿，Grand Master's Palace）等等。

地理
--

馬耳他巴士
華列他位於馬耳他本島東部沿岸嘅半島度，兩邊係天然海港Marsmaxett同Grand Harbour，係全國嘅主要海港。貨物起卸區設於Marsa，而郵輪客運站就喺Grand Harbour度。

華列他面積得0.55平方公里，大細只係相當於其他世界大國嘅細區仔。作為馬耳他嘅首都，華列他係國家嘅行政、商業中心，亦係全國嘅運輸樞紐。馬耳他嘅公共運輸系統好依靠陸路，主要嘅公共交通工具係巴士，而全國大部分嘅巴士路線都會經過華列他城門外嘅巴士總站。城入面要揸車受到一定嘅限制，部分主要道路就劃為行人專用區。

文化
--

華列他城入面有多座古色古香嘅建築，聚集咗啡廳、餐館、銀行、酒店、政府辦公室等等。碉堡就改設為公園，畀遊客觀賞海港同埋馬耳他島上嘅景色。

喺一眾古建築之中，Old Theatre Street嘅Manoel Theatre，自1732年起已經係演藝場地㗎嘞。嗰間音樂廳當年由騎士團團長António Manoel de Vilhena起嘅，而家多數用嚟做古典文藝表演，亦都有時用嚟搞詩詞朗誦會、爵士樂、民俗樂、搖滾樂等表演呀咁。

每年2月10號，華列他全城會慶祝聖保羅日。

華列他亦都因華列他足球會（Valletta FC）變得好出名，係馬耳他島上最強勁嘅足球會之一。

2005年，史提芬·史匹堡嘅電影作品《慕尼黑》嘅部分場景，就係喺華列他度拍㗎嘞。
**粵文拉丁化**（粵語：Jyut6 man4 laai1 ding1 faa3），又叫做「拉丁化粵文」或者「粵文羅馬化」，係近年嚟有關將粵語文章用拉丁字母加注音嚟寫嘅方案。同廣東話拼音唔同，粵文拉丁化方案直頭主張用拉丁字母嚟將粵語寫低，而唔係只係用拉丁字母喺電腦度拼粵字。

粵文拉丁化嘅呼聲喺廣州撐粵語行動之後達到高潮。[未記出處或冇根據]支持者認為粵文拉丁化可以幫到向全世界推廣粵語。[未記出處或冇根據]不過而家重未有統一嘅粵文拉丁化方案。但反對者認為會摧毀粵語幾百至幾千年嘅歷史，同祖先古漢語割裂，無得再同官話爭奪華夏正統[未記出處或冇根據]；而且改用拉丁文都只不過係俾歐美中心主義文化殖民，無保護到真正嘅粵漢文化[未記出處或冇根據]。
遠古時代統始嶺南地區嘅南越國畀漢朝打冧咗之後，嶺南地區嘅人就開始畀北方中國人（有時夾硬）同化。直到而家，北方嘅中國人好多時都重係會覺得南方各族群一講提倡本土語言文化就係作反。

妥協方案
----

亦都有人提倡學日文咁樣用好幾種書寫系統去寫同一種語言，例如日本話入面「好鍾意你」有至少三種寫法：

漢字加平假名：貴方 が 大好き。

淨係用平假名：あなた が だいすき。

平假名加片假名：アナタ が だいすき。

呢三句句子喺日本話入面嘅讀音完全一樣，都係「Anata ga daisuki」。日本人喺寫自己想講嘅野嗰陣可以跟個人喜好或者場合，自由咁揀鍾意嘅寫法。甚至有啲日本人會直接用拉丁字母寫「Anata ga daisuki」。同一道理，粵文都可以用拉丁字母或者漢字加粵字嚟寫。粵人大可以兩種書寫系統都教，然後畀人按自己喜好同場合揀用邊種寫法好。

例子
--

出名嘅粵語民歌「南海潮」嘅歌詞，用漢字同拉丁字母寫分別係：

### 漢字版

紅霞滿灑粵天東破曉，
蒸蒸日上序華章，
紅棉紫荊又添千百朶，
欣欣萬世象。
我見江潮依然推起那舢板，
卻是穿過玉宇瓊樓新靚景，
我叫海潮波濤不要這洶湧，
隔住一片萬里大洋歸心切。
### 拉丁字母版（數字表示聲調）

Hung4 haa4 mun5 saa2 jyut6 tin1 dong1 po3 hiu2,
Zing1 zing1 jat6 soeng5 zeoi6 waa4 zoeng1,
Hung4 min4 zi2 ging1 jau6 tim1 cin1 baak3 do3,
Jan1 jan1 maan6 sai3 zoeng6.
Ngo5 gin3 gong1 ciu4 ji1 jin4 teoi1 hei2 naa5 saan1 baan2,
Koek3 si6 cyun1 gwo3 juk6 jyu5 king4 lau4 san1 leng3 ging2,
Ngo5 giu3 hoi2 ciu4 bo1 tou4 bat1 jiu3 ze5 hung1 jung2,
Gaak3 zyu6 jat1 pin3 maan6 lei5 daai6 joeng4 gwai1 sam1 cit3.

參考
--

1. ↑  Jyut Dim (2007). 〈拉丁化粵文嘅探索之路〉. 《粵語協會.》.

睇埋
--

* 粵語
* 粵語字
* 粵語注音符號
* 粵語諺文
* 粵切字
* 漢羅台文
* 書法字國語

出面網頁
----

* 粵語審音配詞字庫
**澶淵之盟**係北宋同埋遼國（契丹），經過咗25年既戰爭之後，喺1005年（宋真宗景德二年、遼聖宗統和二十三年），雙方喺澶淵（依家既河南省濮陽市）簽既和平盟約。

經過
--

澶淵之盟示意圖
公元1003年（宋真宗咸平六年），遼蕭太后同埋遼聖宗耶律隆緒用收復瓦橋關（依家既河北雄縣舊南關）做借口，親率大軍南下打宋朝，宋朝大敗，遼軍深入宋境。四月既時候，遼朝既將領蕭撻凜攻破咗遂城（依家既河北徐水縣西遂城），生擒咗宋朝既將領王先知，攻陷咗定州（依家既河北定州市），俘虜咗宋朝雲州既觀察使王繼忠。由於遼軍已經去到黃河沿岸既澶州（依家既河南濮陽），威脅到首都汴京，所以宋朝可以話係朝野震動。宋真宗同埋好多大臣都想南逃避難，王欽若主張遷都去昇州（依家既江蘇省南京市），陳堯叟主張遷都去益州（今四川省成都市）。喺同平章事（宰相）寇準、畢士兩個人大力勸阻，同埋堅持之下，宋真宗去澶州（依家既河南濮陽）督戰，宋真宗無辦法之下同意咗。

  

遼軍到咗定州，兩軍相峙，蕭太后怕遼軍會腹背受敵，提出和解，初時宋真宗唔制。到咗十一月，遼軍喺朔州俾宋軍打敗，遼軍撤退。遼軍將主力集中喺瀛州（依家既河北省河間市）城下，日夜唔停咁攻城，宋軍守將李延渥死守城池，雙方激戰咗十幾日都維持係僵持狀態。遼軍攻打冀州（依家既河北省衡水市）、貝州（依家既河北省清河縣）同埋德清（依家既河南清奉），三面包圍澶州（依家既河南省濮陽市），宋將李繼隆死守澶州城門。

遼朝既南京統軍使蕭撻凜以為自己好勁，率領幾十個輕騎兵係澶州城下面巡視。宋軍既大將張瓌（有啲講法係周文質）用伏弩射死咗蕭撻凜，佢頭部中箭墜馬，遼軍士氣大挫，蕭太后知道蕭撻凜死咗之後好傷心，仲「輟朝五日」。《遼史》咁寫：

「將與宋戰，（蕭）撻凜中弩，我兵（遼兵）失倚，和議始定。或者天厭其亂，使南北之民休息者耶！」此時宋真宗一行抵澶州。寇準力促宋真宗登上澶州北城門樓以示督戰，「諸軍皆呼萬歲，聲聞數十里，氣勢百倍」。帝還行宮，得知寇準竟然與知制誥楊億在北城城樓上喝酒下棋，泰然自若，十分鎮定。帝喜曰：「準如是，吾復何憂！」

### 盟約內容

雙方係公元1005年1月（於十二月初）達成停戰協議，曹利用代表宋朝同蕭太后談判，達成協定：

1. 歲幣：宋朝每年送俾遼國十萬兩銀、絹二十萬匹。
2. 宋遼兩國結成兄弟之邦，遼聖宗叫宋真宗做大哥，宋真宗叫遼聖宗做細佬，遼聖宗叫李太后做伯母，宋真宗叫蕭太后做叔母。
3. 兩國既城池，可以繼續保持，一切如常，即係唔可以起新城同埋開挖河道

1. ↑  《劍橋中國遼西夏金元史》第一章 对外关系
| How to read a taxoboxHow to read a taxobox**宮粉羊蹄甲** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 豆目 Fabales |
|
|
|
|
|
|
|
|
| 科 | 豆科 Fabaceae |
| 亞科 | 蘇木亞科 Cæsalpinioidese |
|
|
|
|
| 屬 | 羊蹄甲屬 *Bauhinia* |
|
|
|
|
|
|
|
| 種 | **宮粉羊蹄甲 *B. variegata*** |
|

 |
|
| 二元學名 |
| ***Bauhinia variegata***S. T. Dunn |
|
|
|
|
|
|
|
|
|
|
|
|
|
|
|

**宮粉羊蹄甲**（粵拼：gung1 fan2 joeng4 tai4 gaap3；學名：*Bauhinia variegata*）；又叫**宮粉紫荊**（gung1 fan2 zi2 ging1）；佢係蘇木科羊蹄甲屬嘅落葉喬木仔，原產地喺中國南邊、印度同馬來半島地區。

形態
--

呢樖嘢一般有7米高到，單葉互生，樹葉好似個腎嘅樣噉，葉色係淺綠色，葉面比較光滑。而花嘅方面，佢係總狀花序，一般生喺樹頂或樹杈嗰度，花瓣有5嚿，而花色係粉紅或淡紫色，都幾有花香吓，入面有5嚿雄蕊，其中有1嚿有深紅色嘅條紋響度。而花期方面，佢每年3——5月落咗葉之後先至開花。

適應環境
----

呢樖嘢鍾意有陽光同濕暖嘅氣候嗰度生，雖然佢唔禁（kam1）凍，但佢禁（kam1）又濕又肥兼排水比較好嘅泥嗰度生。

用途
--

呢種植物嘅花、花芽、嫩葉同佢嘅果仔都可以食得，同時佢嘅根皮重可以做藥，可以醫消化唔好嘅病。

相
-

|  |  |  |
| --- | --- | --- |
| 

|  |
| --- |
| 白花品種 |
| 白花品種  |

 |

有關嘅書
----


維基物種有資料講：***宮粉羊蹄甲***

* 《樹影花蹤－九龍公園樹木研習徑》，香港園藝學會 著，天地圖書 出版 2005年4月 28-32頁 ISBN 988211147-5
* 宮粉羊蹄甲

出面網頁
----


維基同享有多媒體嘅嘢：  
 **宮粉羊蹄甲**

* 宮粉羊蹄甲 樹木谷
* 豆科：宫粉羊蹄甲 Bauhinia variegata 360Doc个人图书馆
**羅德泉**，香港裁判官，國安法指定法官。因為多次負責審理香港政府對民主派人士嘅政治檢控案件，當中一啲決定被指不恰當、越權同偏袒政府，甚至令政府唔洗展示證據都可以告人，被一啲公眾批評。

爭議
--

### 鄒幸彤支聯會案越權同偏袒香港警察

香港警察國安處喺2021年指控支聯會屬「外國代理人」，引用未經諮詢或香港人同意之下訂立嘅《國安法》要求支聯會提交在港資產、收入來源同開支等資料，但遭到支聯會多名常委拒絕，之後警方拘捕咗佢哋。去到2022年6月29號，前支聯會副主席鄒幸彤要求控方披露支聯會屬於乜嘢外國組織嘅「代理人」並提出有關證據，否則無從抗辯。但羅德泉就拒絕申請，令控方唔使展示證據都可以繼續檢控，又話辯方要點反駁係辯方嘅事。

另外，鄒幸彤曾經申請解除呢單案嘅報道限制，亦被羅德泉拒絕鄒遂入稟高等法院。鄒幸彤之後申請司法覆核，國安法指定法官李運騰之後頒書面判詞指羅德泉嘅決定越權，涉及好多問題都無考慮，並下令廢除有關決定。

參考
--

1. ↑  〈鄒幸彤再要求披露支聯會屬何外國代理人 法官認定資料危及國家安全毋須公開 | 香港新聞 | 同文 Commons〉 (香港中文). 2022-06-29. 喺2022-08-10搵到.
2. ↑  〈鄒幸彤覆核勝訴 高院抨羅德泉越權 按人權法不應拒申請 支聯會案准報道〉. 2022-08-03.`{{cite web}}`: CS1 maint: url-status (link)
呢篇文講廣州市嘅麓景路。搵緊長沙市嘅麓景路嘅話，請睇〈**麓景路 (長沙)**〉。

**麓景路**（粵拼：luk1 ging2 lou6）係中國廣東省廣州市嘅2條馬路，橫跨越秀區同白雲區。其中包括咗東西有方向嘅走向同南北冇方向嘅走向。

名
-

呢條馬路附近有個麓湖公園嘅景區先至改成噉嘅名。

史
-

其實呢條南北走向嘅馬路係以前起緊麓湖公園嗰時順便搞出嚟嘅，喺麓湖公園開園嗰時就開通咗。而東西走向嗰橛喺1995年之前，曾經係從麓景路去到恆安路嗰頭。但到咗1995年春，廣州市政府為咗解決城區馬路嘅斷頭路同下塘地區馬路塞車嘅問題，先至將馬路延長到而家嘅下塘西路嗰頭，而工程重將下塘西路入面嘅一個巴士總站（童心路總站）取消咗，最後東西走向嘅道路延長工程喺1997年搞好。

### 東濠涌二期工程

2011年11月7號，廣州市政府為咗打造廣州嘅傳統文化名城，結果喺東濠涌一期完工之後嘅第二年，率先喺呢條馬路嘅登峰地區附近揭蓋復涌嘅工程。受到工程嘅影響，呢條馬路甚至重變咗北向南嘅單行線成3年咁耐，同時部分巴士總站都搬走埋。直到2015年2月12號，喺麓湖公園西南邊嘅登峰地區附近已經正式揭蓋復涌，而北邊麓湖公園附近重喺度整緊。

概要
--

由於呢兩條馬路組成好似個十字架噉，所以分開介紹：

* 冇方向（南北）：全長2.2公里，闊11—35米，雙向2—4車道。喺登峰附近有條東濠涌經過。
* 有方向（東西）：全長790米，闊10—20米，雙向2—4車道。馬路西闊東窄。

麓景路嘅三條道路，起點到終點。
---------------

* 麓景路：從廣園中路嘅廣園客運站對面路口開始，一直去到環市中路嗰頭。
* 麓景西路：從下塘西路開始，一直去到麓景路嗰頭。
* 麓景東路：從麓景路開始，一直去到恆安路嗰頭。

經過嘅道路
-----

麓景西路最西邊，下塘西路口嗰頭嘅交通光附近。麓景路入面嘅東濠涌
### 冇方向

呢度啲路嘅順序係從北去到南嚟排嘅，其中**加粗**咗嘅字係主幹道：

* **廣園中路**
* 麓湖橫路
* **麓景西路**、麓景東路
* 恆安路
* **環市中路**

### 有方向

* **下塘西路**
* 麓景路
* 恆安路

特色
--

呢條馬路尤其係麓景西路同麓景路嘅麓湖公園南邊嗰橛，係好多非洲黑人嘅外商聚集地，嗰度成日俾人話成「非洲一條街」。而麓湖公園北邊嗰橛比較靜，一般嚟講好少人行嗰度；而麓景東路係一片居民嘅住宅聚集地。而馬路入面有兩間大學，喺每年課堂季嗰時，有好多學生成日喺嗰度返學同放學（最火爆嗰時係星期日晚黑同星期五晏晝）。

註
-

1. ↑  东濠涌二期动工 首先揭盖麓景路 互聯網檔案館嘅歸檔，歸檔日期2012年8月18號，. 奥一网-广州频道 2011-11-08
2. ↑  东濠涌二期试通水 春节去看看美不美 新快网 （2015-02-13）
「**同平章事**」係「**同中書門下平章事**」既簡稱，呢個職位最初係喺唐太宗既時候設立。平章呢個詞出自《尚書·堯典》：「九族既睦，平章百姓；百姓昭明，協和萬邦」，東漢名臣蔡邕《上封事陳政要七事》亦都有講：「宜追定八使，糾舉非法，更選忠清，平章賞罰」，所以平章既意思就係治理、管治，係同皇帝商量、處理國事，處理人事同埋賞罰既大臣。唐朝係尚書、中書、門下三省既阿頭做宰相，因為宰相位高權重，亦都唔係常設既職位，所以喺公元682年（唐高宗永淳元年）開始，唐朝皇帝就會任命其他官員，加封「同中書門下平章事」呢個銜頭，簡稱「同平章事」，幫皇帝一齊處理國事。

1. ↑  CHAN, Yuen Chi (2015-06-01). 〈經學傳承 : 《書經》之中外詮釋〉. *嶺南學報 Lingnan Journal of Chinese Studies*. **3** (1). ISSN 1562-5915.
2. ↑  郭梨華 (2000-06-01). 〈"禪讓"之說的哲學意義－試就《唐虞之道》的內容解析〉. 《哲學論集》 (33): 145–161. doi:10.29699/FJPS.200006.0006.
3. ↑  陳寅恪; 森部豊 (2022-07-01). 〈[翻訳] 陳寅恪『唐代政治史述論稿』 : 「上篇 統治階級之氏族及其升降」訳注稿（2）〉. 《関西大学東西学術研究所紀要》 (日文). **55**: A245–A265.
4. ↑  賴瑞和 (2008-12-18). 《唐代中層文官》 (臺灣中文). 聯經出版事業公司. ISBN 978-957-08-3356-0.
**愛德華·馬內**（法文：**Édouard Manet**，1832年1月23號—1883年4月30號），喺法國巴黎出世嘅寫實派同印象派畫家。

馬奈嘅畫風驟眼睇應該屬於古典嘅寫實派畫風，人物細節都相當之有真實感。但係馬奈之所以亦被歸為印象派畫家嘅原因，在於佢所畫嘅主題，顛覆咗寫實派嘅保守思考。要畫戰爭，就畫衝突性高嘅，被處決嘅畫面。要畫野餐，就畫爭議性高嘅對比，裸女自然噉坐喺着西裝嘅紳士身邊。馬奈好明顯噉表示出，印象派並毋係僅僅靠繪畫技巧來與眾不同，主題一可以重新思考嘅一個概念。

有名作品
----

馬內畫作《草地上嘅午餐（英文：Le Déjeuner sur l’herbe）》
草地上嘅午餐（*Le Déjeuner sur l'herbe*）係馬內嘅成名作品，係1863年巴黎引起好大關注。幅畫介乎於現實主義同印象派之間，當時仲未有印象派出現或者俾人公開承認。因為幅畫線條忽然細緻忽然簡略，俾人一種未完成嘅感覺居多，所以比大眾認為係印象派嘅前身。而引起關注原因，並唔係因為裸女，而係因為裸女身邊兩個男人好明顯係普通男人，仲要係馬奈嘅細佬古斯塔夫同佢妹夫費迪南德·里郝夫，而個裸女同兩個男人又咁近甚至有身體接觸。喺當時嘅西方，畫裸女冇問題，女神赤裸冇問題，一群裸女都可以。不過畫公仔畫出腸，表明係妓女就一直都唔會有人咁做。因為當時巴黎雖然有大量妓女，但係一般冇人會去揭瘡疤。如果留意幅畫左下角，會見到有隻青蛙仔。而當時法文嘅青蛙仔「grenouille」帶有好多種含義，令人基本可以肯定佢係個妓女。

幅畫有咗咁多意思，而且係社會同政治意義，自然引起關注。馬奈本來想拎去參展，不過因為太多人認為有問題，加上當時現實主義係藝術主流，所以就俾人「和諧」咗。

出面網頁
----

* 愛德華·馬奈Owlstand在綫展覽
* 愛德華·馬奈 9幅人物與靜物

1. ↑